title: Jalkapallon seurajoukkueiden maailmanmestaruuskilpailut 2015

text: Vuoden 2015 seurajoukkueiden maailmanmestaruuskilpailut pelattiin Japanissa 10.–20. joulukuuta 2015 välisenä aikana ja ne olivat järjestyksessään 12. seurajoukkueiden MM-kilpailut. Kilpailuihin osallistui jokaisen kuuden maanosaliiton mestarijoukkue sekä isäntämaan kansallisen sarjan voittaja eli yhteensä seitsemän joukkuetta.


text: Jos ottelu päättyy tasatulokseen normaalin peliajan jälkeen:


title: Irma Sorvali

text: Irma Katriina Sorvali o.s. "Korkkanen" (s. 1945) on suomalainen kielitieteilijä ja professori. Hän on ollut Oulun yliopiston pohjoismaisen filologian professori vuodesta 1983, ja hän on tutkinut kääntämistä. Hän jäi eläkkeelle vuoden 2010 alusta.


title: David Bowien diskografia

text: David Bowie (1947–2016) oli englantilainen rockmuusikko, joka julkaisi yli 50 vuotta kestäneen uransa aikana 27 studioalbumia, 9 livealbumia, 46 kokoelmalevyä, 5 EP-levyä ja 111 singleä.


title: David Bowien diskografia

text: "Vuosiluvun jäljessä oleva numero, esimerkiksi # 5, viittaa singlen sijoitukseen Ison-Britannian virallisella listalla."


title: Philippe Furrer

text: Philippe Furrer (s. 16. kesäkuuta 1985 Bern, Sveitsi) on sveitsiläinen jääkiekkopuolustaja, joka pelaa National League A -joukkue HC Luganossa. Hän toimii joukkueen varakapteenina.


title: Philippe Furrer

text: Furrer on SC Bernin kasvatti. Hän debytoi Sveitsin pääsarja Nationalliga A:ssa vain 16-vuotiaana kaudella 2001–2002, jolloin Furrer pelasi kahdeksan runkosarjaottelua ilman tehopisteitä. Varsinaisella tulokaskaudellaan 2002–2003 hän pelasi 27 runkosarja- ja 13 playoff-ottelua tehden yhden syöttöpisteen. New York Rangers varasi Furrerin kuudennella kierroksella 179. pelaajana . Seuraava kausi 2003–2004 häneltä jäi kuitenkin kokonaan väliin loukkaantumisen vuoksi.


title: Philippe Furrer

text: Kaudella 2007–2008 Furrer oli Bernin tehokkain puolustaja tehoilla 6+16=22. Kauden 2009–2010 päätteeksi hän voitti Sveitsin-mestaruuden. Kaudella 2011–2012 Furrer nousi joukkueen varakapteeniksi ja oli Bernin tehokkain puolustaja tehoilla 6+15=21, joilla hän jakoi NLA:n puolustajien pistepörssin yhdeksännen sijan Rapperswil-Jona Lakersin Derrick Walserin ja ZSC Lionsin Mathias Segerin kanssa. Furrer voitti kevään 2012 pudotuspelien puolustajien pistepörssin tehoilla 1+8=9. Seuraavan kauden 2012–2013 päätteeksi hän voitti Sveitsin-mestaruuden. Kaudella 2014–2015 Furrer voitti Sveitsin cupin.


title: Philippe Furrer

text: Furrer siirtyi kaudeksi 2015–2016 kolmivuotisella sopimuksella HC Luganon riveihin. Hän nousi joukkueen varakapteeniksi. Furrer edusti Luganoa kauden aikana myös Spengler Cupissa, jossa hän toimi hetken myös joukkueen kapteenina Steve Hirschin oltua sivussa. Lugano eteni turnauksen finaaliin, jossa joukkue hävisi kuitenkin Kanadalle lukemin 4–3. Furrer valittiin Spengler Cupin tähdistökentälliseen.


title: Philippe Furrer

text: Kaudeksi 2018–2019 Furrer teki kolmivuotisen sopimuksen Fribourg-Gottéronin kanssa.


title: Philippe Furrer

text: Furrer edusti Sveitsiä Vancouverin olympiakisoissa 2010 ja Pyeongchangin olympiakisoissa 2018, joista jälkimmäisessä turnauksessa hän toimi joukkueen varakapteenina ja jakoi Sveitsin sisäisen tehotilaston voiton Pius Suterin kanssa lukemalla +4. Furrer pelasi myös MM-kilpailuissa vuosina 2008, 2009, 2011, 2012, 2013 ja 2017, joista vuoden 2013 turnaus päättyi hopeaan. Vuoden 2017 turnauksessa hän toimi Sveitsin varakapteenina. Yhteensä Furrer on pelannut 97 A-maaottelua tehopistein 2+7=9.


title: Philippe Furrer

text: Furrer pelasi myös alle 20-vuotiaiden MM-kilpailuissa vuosina 2003 ja 2005. Vuoden 2004 häneltä jäi koko kauden 2003–2004 tapaan väliin. Furrer pelasi myös alle 18-vuotiaiden MM-kilpailuissa vuosina 2002 ja 2003, joista jälkimmäisessä turnauksessa hän toimi Sveitsin kapteenina.


title: Philippe Furrer

text: Furrerin pikkuveli Thomas pelasi omalla urallaan Philippen joukkuetoverina yhden NLA-ottelun SC Bernissä kaudella 2009–2010.


title: The Duff

text: The Duff on vuonna 2015 ensi-iltansa saanut yhdysvaltalainen high schooliin sijoittuva komediaelokuva, joka perustuu Kody Keplingerin samannimiseen romaaniin.


title: The Duff

text: High schoolin älykkötytölle paljastuu julkinen salaisuus; hänen sosiaalinen statuksensa on erittäin epäimarteleva DUFF (Designated Ugly Fat Friend). Hän on siis kuumien ystävättäriensä sijaan se porukan epäviehättävä ja naurunalainen tyttö, jonka avulla pojat voivat lähestyä kauniita ja suosittuja tyttöjä. Hän haluaa tästä leimasta ehdottomasti eroon, ja pyytää avukseen miespuolisen lapsuudenystävänsä, joka ryhtyy hiomaan tytöstä timanttia joka tämä haluaa olla.


title: The Duff

text: Kriitikkojen arviot elokuvasta olivat kiittäviä. Rotten Tomatoes-sivuston kriitikoista 71% antoi "The Duffille" positiivisen arvosanan keskiarvolla 6/10, joka perustui 101 arvosteluun. Metacritic on laskenut 28 arvostelusta painotetun keskiarvon 56/100.


title: Tangerine

text: Tangerine on 10. heinäkuuta 2015 ensi-iltansa saanut yhdysvaltalainen draamakomedia. Sen on ohjannut Sean Baker, joka vastasi myös elokuvan käsikirjoituksesta yhdessä Chris Bergochin kanssa.


title: Tangerine

text: "Tangerine" kertoo Los Angelesissa asuvista Sin-Deestä (Kiki Kitana Rodriguez) ja tämän parhaasta ystävästä Alexandrasta (Mya Taylor). Sin-Dee ja Alexandra ovat kumpikin transsukupuolisia prostituoituja, jotka yrittävät etsiä itselleen töitä ja rakkautta.


title: Tangerine

text: Tangerinen pääosissa näyttelevät Kiki Kitana Rodriguez ja Mya Taylor ovat kumpikin oikeasti transsukupuolisia, eikä kummallakaan ole aiempaa kokemusta näyttelemisestä.


title: Tangerine

text: Tangerinen budjetti oli poikkeuksellisen pieni, noin 100 000 dollaria. Pienen budjetin takia elokuva kuvattiin kokonaan kolmella iPhone 5s -puhelimella.


title: Tangerine

text: Elokuvan vastaanotto oli pääosin positiivinen. Kriitikoiden arvosanoja keräävä Metacritic antoi elokuvalle arvosanaksi 85/100, joka perustuu 35 elokuvakriitikon antamien arvosanojen keskiarvoon. Yhdysvaltalainen aikakauslehti "TIME" kuvaili elokuvaa "pieneksi elämäniloiseksi elokuvaksi" ja valitsi sen yhdeksi vuoden 2015 parhaista elokuvista.


title: Tangerine

text: Tangerine tuotti Yhdysvalloissa yhteensä noin 700 000 dollaria.


title: Flint Firebirds

text: Flint Firebirds on yhdysvaltalainen jääkiekkoseura Michiganista. Seura on perustettu vuonna 1990 ja sen kotipaikka on Flintin kaupunki. Seura osti konkurssiin menneen Plymouth Whalersin pelioikeudet. Seura pelaa OHL-tasolla, jossa se sijaitsee Ontarion junioriliigan läntisen konferenssin länsidivisioonassa.


title: I Am

text: I Am voi tarkoittaa muun muassa seuraavia:


title: Total Brutal

text: Total Brutal on yhdysvaltalaisen thrash metal -yhtye Austrian Death Machinen esikoisalbumi. Se julkaistiin vuonna 2008 levymerkillä Metal Blade Records. Albumilla Arnold Schwarzeneggeria imitoi Destroy the Runnerin laulaja Chad Ackerman. Albumin kansikuvan on toteuttanut Ed Repka.


title: Noni Hazlehurst

text: Leonie ”Noni” Hazlehurst (s. 17. elokuuta 1952 Melbourne, Victoria, Australia) on australialainen näyttelijä, ohjaaja ja käsikirjoittaja. Hän on saanut "Order of Australia" -kunniamerkin (AM).


title: Noni Hazlehurst

text: Hazlehurst on näytellyt muun muassa televisiosarjoissa "The Box", "The Sullivans", "Play School", "Nancy Wake", "Isän kanssa maailmalla", "Ride on Stranger", "Waterfront", "City Homicide" ja "Kotiin takaisin". Lisäksi hän on näytellyt elokuvissa "Little Fish", "Candy", "Bitter & Twisted", "The Mule" ja "The Broken Shore". Vuosina 1995–2004 Hazlehurstilla oli oma lifestyleohjelma nimeltään "Better Homes and Gardens".


title: Face the Shadow

text: Face the Shadow (, alun perin Don’t Deny) on Genealogy-yhtyeen kappale, jolla se edusti Armeniaa Eurovision laulukilpailussa 2015. Se kilpaili ensimmäisessä semifinaalissa, jossa se sijoittui seitsemänneksi 77 pisteellä ja pääsi finaaliin. Finaalissa se sai 34 pistettä ja saavutti sijan 16.


title: Face the Shadow

text: Kappaleen sanoitus herätti kohua. Monet uskoivat, että se oli kunnianosoitus armenialaisten kansanmurhan (jonka satavuotispäivää oli noin kuukautta ennen Eurovision laulukilpailua) uhreille. Kappaleen alkuperäisen nimen Don’t Deny () katsottiin olevan pyyntö tunnustaa kiistelty kansanmurha. Myös kappaleen musiikkivideon, jossa valokuvaa varten poseeraava perhe katoaa yhtäkkiä, katsottiin viittaavan kansanmurhaan. Azerbaidžanin (joka Turkin lisäksi kieltää kansanmurhan tapahtuneen) edustajat kritisoivat kappaleen poliittista sanomaa, ja ilmoittivat ryhtyvänsä "asianmukaisiin toimiin", mikäli Armenia käyttää kilpailua politiikan välineenä.


title: Face the Shadow

text: 16. maaliskuuta Armenian delegaatio ilmoitti vaihtavansa kappaleen nimen vähentääkseen epäilyjä mahdollisesta poliittisesta sanomasta. Alkuperäinen nimi jäi silti kappaleen kertosäkeeseen. Delegaatio kielsi tietyn poliittisen sanoman olemassaolon.


title: Tauno Moilanen

text: Tauno Moilanen oli Imatran kaupunginjohtaja vuodesta 1996 vuoteen 2006, jolloin hän jäi eläkkeelle. Ennen kaupunginjohtajana toimimistaan hän oli työskennellyt 5 vuotta liikkeenjohdon konsulttina ja sitä ennen 20 vuotta Imatran kaupungininsinöörinä. Kaupunginjohtajana hän ajoi Saimaankaupungin perustamista.


title: Teiniäidit

text: Teiniäidit on dokumentaarinen televisiosarja, jossa seurataan nuorten teiniäitien arkea.


title: Teiniäidit

text: Ensimmäinen tuotantokausi alkoi Yle TV2-kanavalla 11. lokakuuta 2012.


title: Teiniäidit

text: Toinen tuotantokausi alkoi 18. marraskuuta 2013.


title: Teiniäidit

text: Kolmas tuotantokausi alkoi 6. lokakuuta 2014.


title: Teiniäidit

text: Ensimmäisellä tuotantokaudella nähty Tanja menehtyi amfetamiinin käytöstä aiheutuneeseen aivoverenvuotoon Töölön sairaalassa 6. elokuuta 2015.


title: Teiniäidit

text: Teiniäidit facebook-sivut


title: Double Brutal

text: Double Brutal on thrash metal -yhtye Austrian Death Machinen toinen studioalbumi. Se julkaistiin 29. syyskuuta 2009 levymerkillä Metal Blade Records.


title: Tampico (Illinois)

text: Tampico on kylä Whitesiden piirikunnassa, Illinois’n osavaltiossa Yhdysvalloissa. Kylässä oli 790 asukasta vuonna 2010. Kylän tunnetuin asukas on Yhdysvaltain presidentti Ronald Reagan, joka syntyi siellä ja asui siellä osan lapsuuttaan. Kylässä on Ronald Reagan -syntymäkotimuseo.


title: Man (yhtye)

text: Man on walesiläinen rockyhtye, joka perustettiin vuonna 1968 Swanseassa. Manin musiikkityyli on sekoitus psykedeliaa, progessiivista rockia ja etenkin alkuvuosina Yhdysvaltain länsirannikon rockia. Yhtyeen pysyvimmät jäsenet olivat kitaristi-laulajat Micky Jones (k. 2010) ja Deke Leonard (k. 2017), mutta yhtyeen kokoonpano on muuttunut usein.


title: Man (yhtye)

text:
Syksyllä 1976 yhtyeen järjestyksessä kahdestoista kokoonpano teki muun muassa 12 konsertin kiertueen Suomessa, minkä jälkeen yhtye hajosi seitsemäksi vuodeksi kunnes koottiin uudelleen 1983. Man on tehnyt harvakseltaan levyjä vielä läpi 1990- ja 2000-lukujen. Vuonna 2006 ilmestyneellä "Diamonds and Coal" –albumilla soittavat jo toisen polven Man-muusikot, Micky Jonesin poika George Jones ja Martin Acen poika Josh Ace.
Manin huippukauden ja kansainvälisen menestyksen aloitti vuonna 1973 ilmestynyt studio- ja live-äänityksiä yhdistellyt tupla-albumi "Back into the Future". Euroopan lisäksi Manin maine alkoi kasvaa myös Yhdysvalloissa albumien "Rhinos, Winos and Lunatics" (1974) ja "Slow Motion" (1974) jälkeen, ja yhtye alkoi tehdä kiertueita myös Pohjois-Amerikassa.


title: Nina Rantanen

text: Nina Rantanen (o.s. Rantala s. 27. elokuuta 1988 Punkalaidun) on suomalainen salibandyn laitahyökkääjä, joka lopetti liigauransa kauteen 2017–2018. Hän toimi tamperelaisen Classicin kapteenina.


title: Nina Rantanen

text: Naisten salibandyliigassa Rantala on pelannut 13 kautta. Salibandyn hän aloitti jo 8-vuotiaana. Ensimmäinen seurajoukkue oli punkalaitumelainen Kuljunmaan Palloseura, jossa hän voitti muun muassa C-tyttöjen Suomen mestaruuden. Hän on eniten Suomen mestaruuksia saavuttanut naispelaaja kahdeksalla mestaruudellaan. Hän on myös naisten salibandyliigan tilastoykkönen pisteissä (655) ja kaikkien aikojen syöttötilastoissa (306).


title: Nina Rantanen

text: Naisten maajoukkueessa Rantanen on kerännyt kautta aikojen kolmanneksi eniten pisteitä tehoin 44+52=96.


title: Nina Rantanen

text: Rantala on pelannut yli 40 maaottelua ja kahdet MM-kisat (2013, 2015). Saldona on kaksi hopeamitalia.


title: Nina Rantanen

text: Rantala toimi myös maajoukkueen kapteenina Bratislavan kisoissa.


title: Alxa

text: Alxa (, ) on liitto (prefektuuritason alueyksikkö) Kiinan Sisä-Mongolian länsiosassa. Liiton pinta-ala on 270 244 neliökilometriä ja väkiluku 231 334 (2010). Liiton päähallintopaikka on piirikuntatason Alxan vasen lippukunta, joka sijaitsee linnuntietä noin 570 kilometriä Sisä-Mongolian pääkaupunki Hohhotista länsilounaaseen.


title: Alxa

text: Alxa rajoittuu pohjoisessa Mongoliaan, idässä Bayannurin, Ordosin, Wuhain, Shizuishanin, Yinchuanin, Wuzhongin, etelässä Zhongwein, Baiyinin, Wuwein, Jinchangin, Zhangyen, sekä lännessä Jiuquanin prefektuuritason kaupunkeihin.


title: Alxa

text: Jiuquanin avaruuskeskus sijaitsee Alxan liiton Ejinin lippukunnassa.


title: Alxa

text: 1000-luvulta 1200-luvulle Alxan aluetta hallitsi läntinen Xia-dynastia, joka jätti jälkeensä hautamonumentteja Helan-vuoristoon ja hyvin säilyneen linnakkeen Khara-Khotassa (Heishui). Vuonna 1686 oiraattiruhtinas Khorolt loikkasi Qing-dynastian puolelle ja hänet palkittiin Alašan lippukunnan suuriruhtinaan arvolla. Vuonna 1704 kalmukkiruhtinas Arabjur sai vastaavalla tavalla suuriruhtinaan arvon siirtyen alamaisineen Sertengiin eli nykyiseen Aksayhyn Gansun maakunnassa. Hänen poikansa Danjüng muutti alamaisensa Alxan Ejinin alueelle. Vuonna 1928 Kiinan kansallismielinen hallitus siirsi Alašanin ja Ejinin vastaperustetun Ningxian maakunnan alaisuuteen. Kiinan sisällissodassa Alxa oli viimeisiä kommunistien valtaamia ja Demchugdongrubin alaisuudessa olleita nykyisen Sisä-Mongolian alueita. Kommunistit siirsivät vuonna 1956 Alašanin ja Ejinin lippukunnat Sisä-Mongolian alaisuuteen ja Alašanin lippukunta jaettiin oikeaan ja vasempaan lippukuntaan vuonna 1961. Lippukunnat olivat hetkellisesti Sisä-Mongolian ulkopuolella vuosina 1969-1979 Kiinan mongolien vastaisen politiikan aikana.


title: Alxa

text:
Piirikuntatasolla Alxan liitto jaetaan kolmeen lippukuntaan.
Vuonna 2010 Alxan väkiluku oli 231 334. Mongolit ovat nykyisin alueen vähemmistö, mutta suurin osa heistä puhuu edelleen mongolin kieltä. Alueen mongolit olivat alun perin taustaltaan oiraatteja, mutta oiraatin kieli on väistynyt halhamongolin tieltä muiden Sisä-Mongolian mongolien kielen mukaiseksi.


title: Mira Wickman

text: Mira Wickman (s. 23. elokuuta 1994) on suomalainen urheilija, joka edustaa Ruotsin Superliigassa pelaavaa "KAIS Mora"aa. Suomen Liigassa Wickman voitti sm-kultaa Nurmijärveläisessä SB-Prossa.


title: Mira Wickman

text: Kauden 2015-2016 Wickman joutuu olemaan liki kokonaan sivussa polvivamman vuoksi. 2014-2015 Wickmanin edustama Rönnby ylsi finaaliin, jossa Jonna Mäkelän KAIS Mora IF voitti kultaa.


Mira Wickman


title: Olof Arborelius

text: Olof Arborelius (1842–1915) oli ruotsalainen taidemaalari. Hän on tunnettu maisemamaalauksistaan, joiden aiheet ovat Taalainmaalta sekä Itämeren rannikolta. Hän maalasi mm. taulun "Kesäyö Bergslagenissa" (1899).


title: Vähä Korpijärvi

text: Vähä Korpijärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Korpijärvi on osa Nerkoonjärven valuma-aluetta.


title: Vähä Korpijärvi

text: Järven pituus on 350 metriä, leveys 200 metriä ja sen pinta-ala on 4,6 hehtaaria. Se sijaitsee Mäkikylän lounaispuolella Petäjänevan pohjoispuolella. Järveen laskee kolme suo-ojaa pieneltä lähisuolta. Sen laskuoja lähtee järven pohjoispäästä ja virtaa 1,2 kilometriä tiheästi ojitetulle Heinämaansuolle, missä se yhtyy suo-ojien verkkoon. Se purkautuu pohjoisessa Mäntysenluomaan, joka laskee pohjoisessa Nerkoonjärveen. Etelässä sijaitseva Petäjälampi laskee aivan Vähä Korpijärven luusuan alapuolelle. Rantaviivan pituus on 900 metriä. Järvellä ei ole vapaa-ajan asuntoja muita kuin Rantasalon entisen maatilan kiinteistöt, joille johtaa tie yhdystieltä 13359.


title: Vähä Korpijärvi

text: Vanhassa painetussa peruskartassa vuodelta 1960 järven laskuoja laski Heinämaanlampeen, joka on ilmeisesti syntynyt laskuojan vaikutuksesta. Lammen läpi oli jo silloin kaivettu johto-oja, joka toi kaakosta vettä ja johti sen luoteeseen Heinämaan suon yli. Johto-oja on siitä alkaen säännöstellyt Heinämaanlammen vedenkorkeutta.


title: Koripallo Euroopan kisoissa 2015

text: Euroopan kisojen 2015 koripallo pidettiin Bakussa Tofiq Bahramov Stadiumilla 22. - 26. kesäkuuta 2015. Miesten turnauksen voitti Venäjä, joka voitti loppuottelussa Espanjan. Naisten turnauksen voitti Venäjä, joka voitti loppuottelussa Ukrainan.


title: Jingle All the Way (EP)

text: Jingle All the Way on yhdysvaltalaisen thrash metal -yhtye Austrian Death Machinen EP-levy, joka julkaistiin 6. joulukuuta 2011. A-puolen kappaleet julkaistiin myös myöhemmin julkaistulla kolmannella studioalbumilla "Triple Brutal".


title: British Academy Film Awards 2013

text: British Academy Film Awards 2013 oli järjestyksessään 66. Bafta-palkintogaala, jossa jaettiin palkintoja vuoden 2012 elokuville. Gaala järjestettiin Royal Opera Housessa Lontoossa 10. helmikuuta 2013. Gaalan juonsi jälleen Stephen Fry.


Jääkiekon nuorten 1. divisioonan maailmanmestaruuskilpailut 2015 pelattiin joulukuussa 2014. Ne pelattiin kahdessa kuuden joukkueen lohkossa. kummankin lohkon voittajat nousivat seuraavaksi vuodeksi korkeammalle sarjatasolle ja viimeiselle sijalle jääneet tippuivat alemmalle sarjatasolle. B-lohkon voittanut Kazakstan nousi A-lohkoon vuodeksi 2016. A-lohkon voittanut Valko-Venäjä nousi seuraavaksi vuodeksi korkeimmalle tasolle.


title: Jääkiekon nuorten 1. divisioonan maailmanmestaruuskilpailut 2015

text: 1. divisioonan A-lohko pelattiin Asiagossa, Italiassa 14.- 20. joulukuuta 2014.Listattu vain maalivahdit, jotka ovat pelanneet vähintään 40 prosenttia joukkueensa otteluista.1. divisioonan B-lohko pelattiin Dunaújvárosissa, Unkarissa 14.- 20. joulukuuta 2014.Listattu vain maalivahdit, jotka ovat pelanneet vähintään 40 prosenttia joukkueensa otteluista.


title: Triple Brutal

text: Triple Brutal on yhdysvaltalaisen thrash metal -yhtye Austrian Death Machinen kolmas studioalbumi. Se julkaistiin 1. huhtikuuta 2014 levymerkillä Artery Recordings.


title: Jack Haley (koripalloilija)

text: Jack Kevin Haley (27. tammikuuta 1964 Long Beach, Kalifornia – 16. maaliskuuta 2015 Los Alamitos, Kalifornia) oli yhdysvaltalainen koripalloilija.


title: Jack Haley (koripalloilija)

text: Chicago Bulls varasi Haleyn NBA:han 79. varausvuorolla . Bullsin lisäksi Haley pelasi muissa NBA-seuroissa, CBA-liigassa, Espanjassa ja Kreikassa.


title: Jack Haley (koripalloilija)

text: Haley ei pelannut ollenkaan kaudella 1992–1993 loukkaantumisen vuoksi. Kaudella 1995–1996 hän pelasi vain yhdessä ottelussa. Kyseisellä kaudella Haleyn joukkue Bulls voitti NBA:n mestaruuden. Haley kuoli 51-vuotiaana 16. maaliskuuta 2015 Kalifornian Los Alamitosissa.


title: Legends (televisiosarja)

text: Legends on yhdysvaltalainen Robert Littellin kirjoittamaan romaaniin "Legends: A Novel of Dissimulation" perustuva rikosdraamasarja, joka seuraa peitetehtäviin erikoistuneen FBI-agentti Martin Odumin (Sean Bean) elämää. TNT-kanava aloitti sarjan esittämisen Yhdysvalloissa vuonna 2014. Suomessa MTV3 aloitti sarjan esittämisen 11. tammikuuta 2016.


title: Legends (televisiosarja)

text: Martin Odum on peitetehtäviin erikoistunut FBI-agentti. Hänellä on ainutlaatuinen lahja muuntautua täysin erilaiseksi ihmiseksi kutakin työtehtävää varten. Eräänä päivänä Martinin tapaa tuntemattoman henkilön, joka väittää, että Martin Odumia ei ole olemassa. Kolme neljästä psykiatrista oli sitä mieltä, että Odum on häiriintynyt. Yksi psykiatri oli sitä mieltä Odum on luonnonlahjakkuus ja kaikkien aikojen paras peiteagentti. Sarja alkaessa Odum on esittänyt puoli vuotta änkyttävää elämässään kaiken menettänyttä insinööriä, Lincoln Dittmannia, joka on liittynyt terroristi-järjestöön. Järjestö aikoo räjäyttää pommin G7-maiden kokouksessa. Odumilla on ollut ongelmia irtaantua peitehenkilöllisyydestä. Sarjan kuluessa Martinille alkaa selvitä, että hän ei välttämättä olekaan Martin Odum. Hänelle selviää, että hän työskenteli 2004 Irakin-sodassa britti-agenttina ja oli soluttautunut aseita toimittavan yhdysvaltalaisen Verax-nimisen yrityksen leivissä.


title: Dekemhare

text: Dekemhare (tigrinjaksi ደቀምሓረ) on kaupunki ja alialue Eritrean Eteläisellä alueella (Zoba Debub). Kaupunki sijaitsee 2 060 metriä merenpinnan yläpuolella, linnuntietä noin 32 kilometriä (maanteitse 37 km) pääkaupunki Asmarasta eteläkaakkoon ja noin 47 kilometriä Ethiopian rajalta pohjoiseen. Aluekeskus Mendefera (Adi Ugri) on 32 kilometriä Dekemharesta lounaaseen.


title: Dekemhare

text: Väkiluvuksi laskettiin 7 290 (vuonna 1984), arvioitiin 21 675 (1997) ja 26 000 asukasta (2006). Kaupungin teollisuuslaitoksista moni tuhoutui Eritrean itsenäisyystaistelujen aikana; myös Italian siirtomaakaudelta on säilynyt vain muutamia rakennuksia, esimerkiksi vanha rautakattoinen torirakennus.


title: Dekemhare

text: Kaupunkiin ajaa päivittäin nelisenkymmentä linja-autovuoroa pääkaupunki Asmarasta. Mendeferaan, samoin kuin Adi Keyhin kulkee kolmisen päivittäistä vuoroa.


title: Adi Keyh

text: Adi Keyh (ge’eziksi ዓዲ ቀይሕ ʿāddī ḳeyḥ, tai ዓዲ ቐይሕ ʿāddī ẋeyḥ) on kaupunki ja alialue Eritrean Eteläisellä alueella (Zoba Debub). Kaupunki sijaitsee linnuntietä noin 71 kilometriä (maanteitse 104 km) pääkaupunki Asmarasta eteläkaakkoon, noin 43 kilometriä Dekemharesta kaakkoon ja noin 35 kilometriä Etiopian rajalta pohjoiseen. Etiopiaan vievän maantien varrella sijaitsee Senafen kaupunki.


title: Adi Keyh

text: Noin 2 390 metriä merenpinnan yläpuolella sijaitsevan kaupungin väkiluvuksi laskettiin 8 691 (vuonna 1984) ja arvioitiin 15 633 (1997) sekä 23 000 (2006).


title: Adi Keyh

text: Kaupungin nähtävyyksiin kuuluu vihreä moskeija, katolinen kirkko ja iltapäivätori. Muinaisen Aksumin valtakunnan Qohaiton kaupungin arkeologisia jäänteitä on kaupungin lähistöllä, 2 700 metrin korkeudella, muutamia kilometrejä kaupungista itään. Qohaito kukoisti vielä 500-luvulla jaa., mutta kukoistus katosi äkkiä sata tai pari sataa vuotta myöhemmin.


title: Adi Keyh

text: Kaupungista kulkee pari päivittäistä linja-autovuoroa pääkaupunki Asmaraan. Eritrean korkein vuori Emba Soira (3 018 m) sijaitsee linnuntietä noin 20 kilometriä kaupungista kaakkoon.


title: Bob Kauffman

text: Robert Alan ”Bob” Kauffman (13. heinäkuuta 1946 Brooklyn, New York – 25. heinäkuuta 2015 Lilburn, Georgia) oli yhdysvaltalainen koripalloilija ja koripallovalmentaja.


title: Bob Kauffman

text: Seattle SuperSonics varasi Kauffmanin NBA:han kolmannella varausvuorolla . SuperSonicsin lisäksi Kauffman edusti NBA:ssa Chicago Bullsia, Buffalo Bravesia ja Atlanta Hawksia. Hänet valittiin Bravesin-aikanaan un vuosina 1971, 1972 ja 1973. Pelaajauransa jälkeen Kauffman valmensi Detroit Pistonsia kaudella 1977–1978.


title: Bob Kauffman

text: Kauffman kuoli 69-vuotiaana 25. heinäkuuta 2015 nukkuessaan kotonaan Georgian Lilburnissa.


title: Hehku

text: Hehku oli lifestyle-ohjelma, jossa Emilia Vuorisalmi, Kiti Kokkonen ja Elina Tanskanen keskustelivat heille tärkeistä aihepiireistä kuten terveys, kauneus ja hyvinvointi. Mukana nähtiin jokaisessa jaksossa myös yksi julkisuudesta tuttu henkilö keskustelemassa aiheista.


title: Hehku

text:
Ensimmäinen tuotantokausi alkoi Yle TV2 -kanavalla 7. helmikuuta 2013.
Toinen tuotantokausi alkoi 19. syyskuuta 2013.


title: Patrick Fischer (jääkiekkohyökkääjä)

text: Patrick Fischer (s. 6. syyskuuta 1975 Zug, Sveitsi) on sveitsiläinen jääkiekkovalmentaja ja entinen jääkiekkoilija, pelipaikaltaan keskushyökkääjä. Hän osasi pelata myös laitahyökkääjänä. Fischer toimii Sveitsin A-maajoukkueen päävalmentajana. Hän pelasi omalla pelaajaurallaan National League A:ssa yhteensä 618 runkosarjaottelua tehopistein 203+302=505 ja keräten 827 jäähyminuuttia sekä 138 playoff-ottelua tehopistein 22+50=72 ja keräten 212 jäähyminuuttia. Fischer pelasi myös kaudella 2006–2007 NHL-joukkue Phoenix Coyotesissa 27 runkosarjaottelua tehopistein 4+6=10 ja keräten 24 jäähyminuuttia. Hän pelasi lisäksi myös yhtenä kautena Venäjällä.


title: Patrick Fischer (jääkiekkohyökkääjä)

text: Fischer oli EV Zugin kasvatti. Hän kävi myös kaudella 1991–1992 Carman Collegiaten high schoolia Kanadassa. Seuraavalla kaudella 1992–1993 17-vuotias Fischer debytoi Sveitsin pääsarja Nationalliga A:ssa 17-vuotiaana, jolloin hän pelasi kaksi ottelua. Varsinaisella tulokaskaudellaan 1993–1994 Fischer teki 32 runkosarjaottelussa tehot 1+6=7 ja yhdeksässä playoff-ottelussa kaksi syöttöpistettä. Hän pelasi osan kaudestaan myös Zugin A-nuorissa voittaen kauden päätteeksi Elite Jr. A:n mestaruuden. Kaudeksi 1997–1998 Fischer siirtyi HC Luganoon, jossa hän voitti seuraavan kauden 1998–1999 päätteeksi Sveitsin-mestaruuden.


title: Patrick Fischer (jääkiekkohyökkääjä)

text: Kaudeksi 1999–2000 Fischer siirtyi HC Davosiin, jonka sisäisen maalipörssin voiton hän jakoi 19 osumallaan Reto Von Arxin kanssa. He jakoivat NLA:n maalipörssin kymmenennen sijan SCL Tigersin Todd Elikin ja Fribourg-Gottéronin Flavien Connen kanssa. Kaudella 2000–2001 Fischer nousi Davosin kapteeniksi. Hän johdatti joukkueen kauden aikana myös Spengler Cupin voittoon. Kaudella 2001–2002 Fischer voitti sekä Sveitsin-mestaruuden että Spengler Cupin. Vuonna 2002 Davos hävisi finaalissa kuitenkin Kanadalle lukemin 3–2. Kaudeksi 2003–2004 Fischer palasi kasvattajaseuraansa EV Zugiin ja hänet nimettiin joukkueen varakapteeniksi. Kaudella 2005–2006 hän teki NLA:n yhden kauden piste-ennätyksensä tehoilla 21+32=53, joilla Fischer voitti Zugin sisäisen piste-, maali- ja syöttöpörssin. Hän sijoittui NLA:n pistepörssissä viidenneksi.


title: Patrick Fischer (jääkiekkohyökkääjä)

text: Toukokuussa 2006 Fischer teki monivuotisen sopimuksen Phoenix Coyotesin kanssa. Hän teki NHL-debyyttinsä kauden 2006–2007 avauskierroksella 5. lokakuuta 2006 New York Islandersia vastaan ja NHL-uransa avausmaalin 28. lokakuuta 2006 New York Rangersia vastaan. Vuodevaihteessa Fischer oli kuitenkin pitkään sivussa nivusvamman vuoksi. Hän pelasi kauden aikana lopulta 27 NHL-ottelua tehopistein 4+6=10 sekä nivusvammasta kuntouduttuaan neljä ottelua AHL-joukkue San Antonio Rampagessa tehden yhden syöttöpisteen.


title: Patrick Fischer (jääkiekkohyökkääjä)

text: Kauden 2007–2008 Fischer aloitti Venäjän superliigassa SKA Pietarin paidassa, josta hän palasi joulukuussa 2007 kuitenkin kasvattajaseuraansa EV Zugiin. Kaudella 2008–2009 Fischer nousi joukkueen kapteenistoon ja voitti Zugin sisäisen maalipörssin 19 osumallaan. Toukokuussa 2009 hän ilmoitti lopettaneensa pelaajauransa.


title: Patrick Fischer (jääkiekkohyökkääjä)

text: EV Zug on jäädyttänyt Fischerin pelinumeron 21.


title: Patrick Fischer (jääkiekkohyökkääjä)

text: Fischer edusti Sveitsiä Salt Lake Cityn olympiakisoissa 2002 ja Torinon olympiakisoissa 2006 sekä Naganon olympiakisojen 1998 ja Torinon olympialaisten karsinnoissa. Hän pelasi myös MM-kilpailuissa vuosina 1998, 1999, 2000, 2003, 2004 ja 2005. Vuoden 2000 turnauksessa Fischer jakoi neljällä osumallaan Sveitsin sisäisen pistepörssin voiton Mark Streitin kanssa ja sisäisen pistepörssin voiton vielä kahden muun pelaajan kanssa. Vuoden 2001 turnauksessa hän jakoi kolmella osumallaan joukkueen sisäisen maalipörssin voiton Ivo Rüthemannin kanssa. Fischer pelasi myös B-sarjan MM-kilpailuissa vuonna 1996.


title: Patrick Fischer (jääkiekkohyökkääjä)

text: Fischer pelasi myös alle 20-vuotiaiden MM-kilpailuissa vuonna 1994 sekä B-sarjan MM-kilpailuissa vuonna 1995, joka päättyi Sveitsin voittoon ja sarjanousuun A-sarjaan. Hän pelasi myös alle 18-vuotiaiden B-sarjan EM-kilpailuissa vuonna 1993, jolloin Sveitsi eteni turnauksen voittoon ja sarjanousuun A-sarjaan.


title: Patrick Fischer (jääkiekkohyökkääjä)

text: Fischerin valmentajaura alkoi kaudella 2009–2010 HC Luganon U17-junioreiden valmennustiimissä. Kaudella 2010–2011 hän toimi sekä seuran NLA-joukkueen että A-nuorten apuvalmentajana. Kaudella 2011–2012 Fischer toimi Luganon NLA-joukkueen päävalmentajana kahden ottelun ajan tuurattua Barry Smithia. Kesken kauden 2012–2013 hän jätti joukkueen valmennustiimin siirryttyään Sveitsin alle 20-vuotiaiden maajoukkueen apuvalmentajaksi Sean Simpsonin valmennustiimiin. Fischer toimi syksyllä 2012 myös Colin Mullerin apuvalmentajana alle 19-vuotiaiden World Junior A Challengessa, joka päättyi pronssiin. Alle 20-vuotiaiden MM-kilpailut päättyivät puolestaan Sveitsin osalta kuudenteen sijaan. Keväällä 2013 hän toimi Simpsonin alaisuudessa myös Sveitsin miesten maajoukkueessa, jossa Fischer voitti hopeaa.


title: Patrick Fischer (jääkiekkohyökkääjä)

text: Kaudeksi 2013–2014 Fischer pestattiin HC Luganon päävalmentajaksi. Sekä kausi 2013–2014 että 2014–2015 päättyi puolivälieriin. Lokakuussa 2015 seura erotti hänet. Joulukuussa 2015 Fischer nimettiin Sveitsin A-maajoukkueen päävalmentajaksi 1+2-vuotisella sopimuksella, kun Glen Hanlon erosi tehtävästä henkilökohtaisten syiden vuoksi. Fischeristä tuli Sveitsin joukkueen ensimmäinen kotimainen päävalmentaja vuonna 1997 valmentaneen Simon Schenkin jälkeen.


title: Patrick Fischer (jääkiekkohyökkääjä)

text: Fischerin isoveli Marco ja serkku Andreas ovat myös entisiä ammattilaiskiekkoilijoita.


title: Patrick Fischer

text: Patrick Fischer voi tarkoittaa seuraavia henkilöitä:


title: Enshin kaikan

text: Enshin kaikan () on japanilaisen Jōkō Ninomiyan vuonna 1988 Yhdysvalloissa perustama karaten tyylisuunta.


title: Enshin kaikan

text: Ninomiya aloitti kamppailulajien harrastamisen 12-vuotiaana judolla ja sittemmin siirtyi Kyokushin karaten pariin vuonna 1969 tavattuaan Hideyuki Ashiharan. Ninomiya harjoitteli aina vuoteen 1980 saakka ja saavutti menestystä myös kilpatasolla voitettuaan Japanin mestaruuden 1978. Jätettyään Kyokushinin Ashiharan perustettua oman tyylisuuntansa. Ashihara levitti karateaan Yhdysvaltoihin saakka ja Ninomiya sai tehtäväkseen olla pääopettajana Yhdysvalloissa Denveristä käsin. Hän opetti Ashiharan karatea kahdeksan vuotta, kunnes päätti toukokuussa 1988 jättää lajin perustaakseen oman tyylisuunnan. Ninomiyalla oli vuosien saatossa tullut uusia ideoita, joita hän olisi halunnut toteuttaa jo harjoitellessaan Kyokushinia.


title: Pesäpallon suomensarja 1986

text: Pesäpallon suomensarja pelattiin 42. kerran kaudella 1986. Sarja pelattiin kolmessa lohkossa kaksinkertaisena sarjana. Lohkovoittajat Juvan Pallo, Loimaan Palloilijat ja Kempeleen Kiri nousivat ykkössarjaan kaudeksi 1987. Lohkojen kolme heikointa putosi suoraan maakuntasarjaan. Kausi oli kuudes, jolloin suomensarja oli kolmanneksi korkein sarjataso pesäpallossa.


title: Pesäpallon suomensarja 1986

text: Alajokikylän luovutettua sarjapaikkansa Ylivieska säilyi.


title: Pesäpallon suomensarja 1986

text: IPV 2:n luovutettua sarjapaikkansa KarMa säilyi.


title: Sivuraiteilla

text: Sivuraiteilla on Yle TV2-kanavalla vuonna 2013 esitetty dokumentaarinen televisiosarja, jossa seurataan syrjäytymisvaarassa olevia nuoria puolen vuoden ajan.


title: Sivuraiteilla

text: Ensimmäinen tuotantokausi alkoi Yle TV2-kanavalla 2. syyskuuta 2013.


title: HMS Suffolk (1765)

text: HMS Suffolk oli Britannian Kuninkaallisen laivaston vuonna 1765 vesillelaskettu Suffolk-luokan 74-tykkinen kolmannen luokan linjalaiva.


title: HMS Suffolk (1765)

text: Alus tilattiin 1. tammikuuta 1761 John Randall and Companyltä Rotherhithestä. Sen köli laskettiin 4. maaliskuuta ja alus laskettiin vesille 22. helmikuuta 1765. Se valmistui heinäkuussa 1778 Chathamissa, jolloin aluksen valmistuskustannukset olivat 31 300 puntaa ja kaksi shillinkiä.


title: HMS Suffolk (1765)

text: Alus romutettiin Chathamissa helmikuussa 1803.


title: Kakola (televisiosarja)

text: Kakola on dokumentaarinen televisiosarja, jossa seurataan nuorten arkea Turun keskusvankilassa ja tavoitteena heidät on saada hylkäämään rikokset ja välttämään oikea vankila.


title: Kakola (televisiosarja)

text: Ensimmäinen tuotantokausi alkoi Yle TV2-kanavalla 4. marraskuuta 2010. Mukana oli kuusi 15–17 vuotiasta poikaa. Vankilanjohtajana toimi Kaisa Tammi-Moilanen, vankilapsykologina Pertti Hakkarainen ja väkivalta- ja nuorisotyön asiantuntijana Olavi Sydänmaanlakka.


title: Kakola (televisiosarja)

text:
Pojat
Toinen tuotantokausi alkoi 12. tammikuuta 2012. Mukana oli kuusi 15-17 vuotiasta tyttöä. Vankilanjohtajana toimi Kaisa Tammi-Moilanen, kriminaalipsykologina Taija Stoat ja väkivalta- ja nuorisotyön asiantuntijana Olavi Sydänmaanlakka.


title: Kakola (televisiosarja)

text:
Tytöt
Kakola facebook-sivut


title: Culloden-luokka

text: Culloden-luokka oli Britannian kuninkaallisen laivaston kahdeksan aluksen muodostama 74-tykkinen kolmannen luokan linjalaivaluokka, jonka alukset suunnitteli Sir Thomas Slade.


title: Culloden-luokka

text: Alusten aseistuksena oli kummallekin tykkikannelle asennetut 28 tykkiä. Alemmalla kannella tykit olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä.


title: Mark Reeds

text: Mark Reeds (24. tammikuuta 1960 Toronto, Ontario, Kanada – 14. huhtikuuta 2015) oli kanadalainen jääkiekkoilija, joka uransa peliuransa jälkeen toimi jääkiekkovalmentajana. Pelipaikaltaan hän oli oikea laitahyökkääjä.


title: Mark Reeds

text: Reeds pelasi urallaan 365 NHL:n runkosarjaottelua tehopistein 45+114=159 ja 53 pudotuspeliottelua tehopistein 8+9=17. Hänen seurojaan NHL:ssä olivat St. Louis Blues ja Hartford Whalers. Lisäksi Reeds pelasi CHL:ssä 188 runkosarjaottelua tehoin 53+95=148 ja 17 pudotuspeliottelua tehoin 5+8=13 edustaen Salt Lake Golden Eaglesiä, 69 runkosarjaottelua AHL:ssä tehoin 26+34=60 edustaen Binghamton Whalersiä sekä IHL:ssä 16 runkosarjaottelua tehoin 4+2=6 ja yhden pudotuspeliottelun tehoitta edustaen Peoria Rivermeniä. Pohjois-Amerikan ulkopuolella Reeds edusti kahden kauden ajan Italian Serie A:ssa pelaavaa Fiemme Cavalesea, jossa hän teki 80 runkosarjaottelussa 55+131=186 pistettä.


title: Mark Reeds

text: Reeds oli mukana Kanadan joukkueessa nuorten MM-kilpailuissa 1980, joissa hän pelasi viisi ottelua tehopistein 1+0=1.


title: Mark Reeds

text: Reeds aloitti valmentamisen jo peliuransa viimeisellä kaudella toimiessaan Peoria Rivermenissa pelaaja-apuvalmentajana. Myöhemmin seuran pelatessa ECHL:ää hän toimi myös päävalmentajana. Reeds työskenteli päävalmentajana myös UHL:n Missouri River Ottersissa ja Kalamazoo Wingsissa sekä OHL:n Owen Sound Attackissa. Hänen viimeiseksi työtehtäväkseen jäi NHL:n Ottawa Senatorsin apuvalmentajan pesti, jota hän ehti hoitaa vajaat neljä kautta. Reeds voitti Owen Sound Attackin päävalmentajana OHL:n mestaruuden.


title: Mark Reeds

text: Reeds menehtyi syöpään pari päivää ennen kuin Ottawa Senators, jossa hän toimi apuvalmentajana, aloitti NHL:n pudotuspelit.


title: Jevgenija Ginzburg

text: Jevgenija Solomonovna Ginzburg (, isännimi myös "Semjonovna", Семёновна; 20. joulukuuta 1903 Kazan – 25. toukokuuta 1977 Moskova) oli venäläinen kirjailija.


title: Jevgenija Ginzburg

text: Jevgenija Ginzburg syntyi juutalaisen farmaseutin perheeseen. Hän valmistui vuonna 1924 Kazanin itämaisesta pedagogisesta instituutista, työskenteli opettajana, Kazanin yliopiston dosenttina ja "Krasnaja Tatarija" -lehden toimittajana.


title: Jevgenija Ginzburg

text: Ginzburg ja hänen NKP(b):n aluekomiteaan kuulunut miehensä pidetettiin vuonna 1937. Ginzburgia syytettiin vastavallankumoukselliseen trotskilaiseen ryhmään kuulumisesta. Hänet tuomittiin kymmenen vuoden vankeuteen. Vietettyään yli kaksi vuotta yksinäissellissä Ginzburg lähetettiin vankileirille Kolymajoelle. Vuodesta 1947 hän asui Magadanissa, mutta joutui vuonna 1949 jälleen pidätetyksi ja sai karkotustuomion. Ginzburg todettiin syyttömäksi vuonna 1955. Sen jälkeen hän työskenteli journalistina Lvivissä. Vuodesta 1966 lähtien hän asui Moskovassa.


title: Jevgenija Ginzburg

text: Ginzburgin opettajavuosistaan kertovat muistelmat ilmestyivät vuonna 1963. Hänen pääteoksensa ovat yksityiskohtaiset ja laajat vankileirimuistelmat "Rajumyrskyn halki" ("Krutoi maršrut"). Niiden ensimmäinen osa ilmestyi vuonna 1967 italiaksi Milanossa ja venäjäksi Frankfurt am Mainissa. Toinen osa ilmestyi Milanossa vuonna 1979. Neuvostoliitossa "Rajumyrskyn halki" julkaistiin ensimmäisen kerran latvialaisessa "Daugava"-kirjallisuuslehdessä vuosina 1988–1989.


title: Jevgenija Ginzburg

text: Kirjailija Vasili Aksjonov oli Jevgenija Ginzburgin poika.


title: Henry Walter Bates

text: Henry Walter Bates (1825–1892) oli brittiläinen biologi. Vuosina 1825–1859 hän teki tutkimusmatkoja ennestään tuntemattomilla seuduilla Amazonin alueella. Hän selvitteli ansiokkaasti Amazonin laakson hyönteistöä perehtyen mm. eläinten, mm. Etelä-Amerikassa elävien täpläperhosten ("Nymphalidae") "Ithominae"-alaheimon lajien varoitusväritykseen. Bates kuvaili mimikryä vaelleltuaan 11 vuotta Amazonian alueella Hänen mukaansa on nimetty Batesin mimikry, jossa vaarallista tai pahanmakuista lajia jäljittelee laji, joka itse ei ole sellainen.


title: Se mikä ei tapa

text: Se mikä ei tapa () on ruotsalaisen David Lagercrantzin vuonna 2015 ilmestynyt rikosromaani. Suomeksi sen on julkaissut WSOY Outi Mennan kääntämänä. Romaani julkaistiin samanaikaisesti 25 maassa 27. elokuuta 2015.


title: Se mikä ei tapa

text: Teos jatkaa Stieg Larssonin luomaa "Millennium-trilogiaa", jonka kirjat julkaistiin hänen kuolemansa jälkeen vuosina 2005–2007. Sarjan muut osat ovat "Miehet jotka vihaavat naisia" (Män som hatar kvinnor, 2005, WSOY 2006), "Tyttö joka leikki tulella" (Flickan som lekte med elden, 2006, WSOY 2007) ja "Pilvilinna joka romahti" (Luftslottet som sprängdes, 2007, WSOY 2008).


title: Se mikä ei tapa

text: Lagercrantzilta tilattiin vuonna 2013 neljäs osa Larssonin romaanisarjaan. "Se mikä ei tapa" on itsenäinen jatko-osa, joka hyödyntää Larssonin luomia henkilöhahmoja, muttei pohjaudu tämän keskeneräiseen käsikirjoitukseen.


title: Se mikä ei tapa

text: Mikael Blomkvistin luomalla Millennium-lehdellä on uusi norjalainen omistaja, mikä aiheuttaa lehdelle kaupallisia paineita. Huhujen mukaan lehden päätoimittaja Mikael Blomkvist on menettänyt otteensa ja Blomkvist tietää, että hän ja Millennium tarvitsevat todellisen uutisjutun pelastuakseen.


title: Se mikä ei tapa

text: Blomkvist saa soiton tekoälytutkimuksen pioneerilta Frans Balderilta, jolla on maailmaa järkyttävää tietoa. Balder kertoo myös olleensa yhteydessä nuoreen naispuoliseen hakkeriin, joka muistuttaa kovasti Blomkvistin vanhaa tuttua Lisbeth Salanderia.


title: Se mikä ei tapa

text: Toisaalla Lisbeth Salander on osallistunut merkittävään hakkerien tekemään hyökkäykseen, jonka kohteena on Yhdysvaltain tiedusteluelin ja -virasto NSA, ja päätyy ottamaan suuria riskejä.


title: Autumn Leaves (Daniel Kajmakoskin kappale)

text: Autumn Leaves (, alun perin Lisja esenski) on Daniel Kajmakoskin kappale, jolla hän edusti Makedoniaa Eurovision laulukilpailussa 2015. Kappale sai ensimmäisessä semifinaalissa 28 pistettä, jäi sijalle 15 eikä päässyt finaaliin.


title: Sultanahmetin aukion terrori-isku

text: Sultanahmetin aukion terrori-isku tapahtui Istanbulissa Turkissa 12. tammikuuta 2016 kello 12.08. Turistialueen iskussa kuoli 10 ihmistä ja 15 haavoittui mukaan luettuina norjalaisia sekä saksalaisia turisteja. Saman päivän iltaan mennessä oli selvitetty, että iskun syyrialaisen tekijän terroristijärjestö oli Isis.


title: Matti Haukka

text: Matti Haukka (s. 1964) on suomalainen kemisti ja professori. Hän on ollut kemian professorina Joensuun yliopistossa 2007–2009 ja Itä-Suomen yliopistossa 2010–2012. Vuodesta 2012 hän on toiminut Jyväskylän yliopiston epäorgaanisen kemian professorina. Kemistinä Haukka tunnetaan rakennekemian ja organometallikemian tutkijana.


title: Matti Haukka

text: Matti Haukka valmistui 1990 filosofian maisteriksi Joensuun yliopistosta ja väitteli siellä tohtoriksi vuonna 1995. Hänen fysikaalisen kemian alaan kuuluva väitöskirjansa käsitteli ruteniummonobipyridien valmistamista [Ru(CO)Cl] ja 2,2'-bipyridiinistä.


title: Matti Haukka

text: Akateemisen uransa hän aloitti 1989 tutkijana ja assistenttina Joensuun yliopistossa.


title: Matti Haukka

text: Haukka työskenteli 1998–2000 Suomen Akatemian nuorempana akatemiatutkijana. Vuonna 2000 hänet nimitettiin fysikaalisen organometallikemian dosentiksi Joensuun yliopistoon. Vanhempana akatemiatutkijana hän työskenteli 2000–2005. Akatemiatutkijakautensa jälkeen hän toimi Joensuun yliopistossa kemian yliassistenttina 2005–2007.


title: Matti Haukka

text: Matti Haukka toimi 2007–2009 epäorgaanisen kemian professorina Joensuun yliopistossa. Kun yliopisto vaihtoi nimensä Itä-Suomen yliopistoksi hän jatkoi siellä edelleen professorina 2010-2012.


title: Matti Haukka

text: Elokuussa 2012 Haukka nimitettiin epäorgaanisen kemian professoriksi Jyväskylän yliopiston kemian laitokselle. Virkaanastujaisluennossaan joulukuussa 2012 hän käsitteli koordinaatiokemiaa. "Koordinaatiokemia" on kemian osa-alue, joka tutkii pääasiassa metalliyhdisteiden kemiaa, mutta siihen yhdistyy muitakin kemian eri osa-alueita epäorgaanisesta orgaaniseen kemiaan.


title: Matti Haukka

text: Matti Haukka on rakennekemian ja organometallien tutkija. Hän on kemistinä tutkinut kokeellisen epäorgaanisen kemian rakenteiden syntetiikkaa eli esimerkiksi valmistanut laboratoriossa erilaisia epäorgaanisia aineita. Rakennekemian tutkijana hän on tehnyt aineiden kemiallisen rakenteen analyysia. Professori Haukan kiinnostuksen kohteena on ollut myös aineiden funktionaalisuuden rakenneriippuvuuden tutkimus eli hän selvittää, kuinka aineen rakenne ja sen muoto vaikuttavat aineen toimintaan esimerkiksi kemiallisissa reaktioissa. Hänen tutkimusaloihinsa kuuluvat lisäksi koordinaatioyhdisteiden kemia ja materiaalien 3-ulotteinen karakterisointi atomitasolla.


title: Matti Haukka

text: Jyväskylän yliopiston professorina Haukka on tutkinut katalyysin, optisten ja fotofyysisten menetelmien avulla aktiivimetallikompleksien ja ei-kovalenttisten molekyylien vuorovaikutusta. Häntä kiinnostavat erityisesti laajat molekulaariset rakenteet, joissa molekyyliketjuun sitoutuu sekä kovalenttisia polymeerejä että ei-kovalenttisia metallikompleksien ja orgaanisten yhdisteiden muodostamia kokonaisuuksia. Ei-kovalenttisten rakenteiden osalta tutkimus sivuaa supramolekulaarista kemiaa.


title: Matti Haukka

text: Professori Haukka on osallistunut myös kansainvälisiin tiedeprojekteihin. Eurooppalaista tiedeyhteistyötä lisäämään pyrkivän COST-hankkeen (COST, European Cooperation in Science and Technology) puitteissa hän on osallistunut kahteen tiedeprojektiin. Toinen projekteista keskittyi kehittämään uusia niin kutsuttuja "älykkäitä" epäorgaanisia polymeerejä (engl. Smart Inogranic Polymer, SIP) ja lisäämään alalla tehtävää kansainvälistä tiedeyhteistyötä. Projekteista toinen liittyi kristallisoitumisreaktion tutkimukseen, jossa tutkitaan kuinka orgaaniset molekyylit kristallisoituvat.


title: Elizabeth-luokka

text: Elizabeth-luokka oli Britannian kuninkaallisen laivaston kahdeksan aluksen muodostama 74-tykkinen kolmannen luokan linjalaivaluokka, jonka alukset suunnitteli Sir Thomas Slade.


title: Elizabeth-luokka

text: Alusten aseistuksena oli kummallekin tykkikannelle asennetut 28 tykkiä, jotta alemmalla olivat 32-naulaisia ja ylemmällä 18-naulaisia. Lisäksi aluksilla oli puolikannella neljätoista ja etukannella neljä 9 naulan tykkiä.


title: Annie Cannon

text: Annie Jump Cannon (1863–1941) oli yhdysvaltalainen tähtitieteilijä. Hän opiskeli Wellesley Collegessa. Tulirokko sai hänet kuuroksi. Cannon työskenteli Harvardin observatoriossa. Hän tutki pitkäjaksoisia muuttuvia tähtiä. Niitä hän löysi noin 300. Hän teki laajan luettelon muuttuvista tähdistä ja 225 000 tähden spektrin luokittelun, jota kutsutaan Harvardin luokitteluksi. Cannon oli delawarelaisen senaattorin tytär.


title: Louis-Nicolas Cabat

text: Louis-Nicolas Cabat (tai Nicolas Louis Cabat taikka vain yhdellä etunimellä Lois Cabat, 1812–1893) oli ranskalainen taidemaalari. Hän oli yksi 1830-luvun realistisen maisemamaalauksen aloittajista ja Barbizonin koulun edelläkävijöistä. Hänen uransa alkuaikojen maisemamaalauksissa korostuu Barbizonin koulun maalareille ominainen aito ja intiimi vaikutus. Sen sijaan myöhemmin hän ilmensi taiteessaan ihanteellista, akateemisempaa käsitystä maisemasta.


title: Pär Sundström

text: Pär Sundström (s. 8. kesäkuuta 1981) on ruotsalainen basisti, joka soittaa ruotsalaisessa Sabaton -yhtyeessä. Hän on yhtyeen toinen alkuperäisjäsen yhdessä laulaja Joakim Brodénin kanssa.


title: Derrick Henry

text: Derrick Henry (s. 17. heinäkuuta 1994 Yulee, Florida) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hän pelasi NCAA-yliopistojalkapalloa Alabaman yliopiston joukkueessa. Henry edustaa NFL-liigassa pelaavaa Tennessee Titansia


title: Derrick Henry

text: Isokokoinen Henry on vuoden 2015 Heisman Trophy -voittaja. Hänestä tuli ensimmäinen palkinnon voittanut keskushyökkääjä sitten vuoden 2009 ja myös Alabamassa pelanneen Mark Ingramin. Henryn johdolla Alabama voitti samana vuonna myös NCAA:n I-divisioonan mestaruuden.


title: James Worthy

text: James Ager Worthy (s. 27. helmikuuta 1961 Gastonia, Pohjois-Carolina, Yhdysvallat) on uransa päättänyt yhdysvaltalainen koripalloilija, pelipaikaltaan pieni laitahyökkääjä. Hän edusti koko 13 vuotta kestäneen ammattilaisuransa ajan Los Angeles Lakersia seuran varattua hänet ensimmäisenä vuoden .


title: James Worthy

text: Worthy valittiin Basketball Hall of Fameen vuonna 2006. Hän voitti urallaan kolme NBA:n mestaruutta, ja hänet valittiin seitsemän kertaa . Lakers on jäädyttänyt Worthyn pelinumeron 42.


title: James Worthy

text: Worthy on toiminut Lakersin apuvalmentajana vuodesta 2015 lähtien. Peliuransa jälkeen hän toimi pitkään myös asiantuntijakommentaattorina NBA-lähetyksissä.


title: Austerlitz (kirja)

text: Austerlitz ("Austerlitz") on W. G. Sebaldin vuonna 2001 ilmestynyt, viimeinen valmiiksi asti saatettu teos. Sen on suomentanut Oili Suominen, ja suomennoksen on julkaissut vuonna 2002 Tammi.


title: Austerlitz (kirja)

text: Kirjassa herra Austerlitz kuvaa rakennuksia ja päätyy niiden kautta oman sukunsa holokaustihistoriaan. Teoksen englannintaja Anthea Bell sanoo, että teoksessa on itse asiassa kaksi romaania, kertojan kertoma kehystarina ja herra Austerlitzin ydinkertomus. Hän teki käännöstä tiiviissä yhteistyössä Sebaldin kanssa. Hänen mukaansa Sebald olisi yhtä hyvin voinut kirjoittaa englanniksi 30 vuoden Englannissa asumisen jälkeen mutta halusi kuitenkin kirjoittaa äidinkielellään. Sebald liitti tekstiin piirroksia ja valokuvia, ja Bell kertoo että kuvien liittäminen esimerkiksi Theresienstadtin keskitysleiriä kuvaavaan yhdeksän sivun mittaiseen lauseeseen on varmasti tuottanut julkaisijalle ongelmia. Hän itse harkitsi lauseen pilkkomista, sillä pitkät lauseet eivät ole englannille ominaisia, mutta totesi ajatuksen vääräksi.


title: Austerlitz (kirja)

text: Antti Majander luonnehtii teosta kolumnissaan: "Austerlitz avaa Euroopan henkistä historiaa yhden kohtaamisen kautta Antwerpenin katedraalia muistuttavalla, mutta Kongon verirahoilla rakennetulla rautatieasemalla."


title: Jimmy Roberts (jääkiekkoilija)

text: Jimmy Wilfred Roberts (9. huhtikuuta 1940 Toronto, Ontario, Kanada – 23. lokakuuta 2015) oli kanadalainen viidesti Stanley Cupin voittanut jääkiekkoilija, joka peliuransa jälkeen toimi jääkiekkovalmentajana. Pelipaikaltaan hän oli oikea laitahyökkääjä. Roberts menehtyi syöpään 75-vuotiaana.


title: Jimmy Roberts (jääkiekkoilija)

text: St. Louis Blues varasi Robertsin kolmannella kierroksella 15. pelaajana. Hän pelasi urallaan 1 006 NHL:n runkosarjaottelua tehopistein 126+194=320 ja 153 pudotuspeliottelua tehopistein 20+16=36 edustaen Montreal Canadiensia ja St. Louis Bluesia. Pisteillä mitattuna Robertsin paras NHL-kausi oli 1967–1968, jolloin hän teki St. Louis Bluesille 74 ottelussa tehot 14+23=37. Roberts voitti Montreal Canadiensissa Stanley Cupin kausina 1964–1965, 1965–1966, 1972–1973, 1975–1976 ja 1976–1977. ssa hän pelasi , ja .


title: Jimmy Roberts (jääkiekkoilija)

text: Lisäksi Roberts pelasi EPHL:ssä 190 runkosarjaottelua tehoin 20+73=93 ja 20 pudotuspeliottelua tehoin 0+3=3 edustaen Montréal Royalsia ja Hull-Ottawa Canadiensia, AHL:ssä Cleveland Baronsissa 11 ottelua tehoin 1+3=4 ja yhden pudotuspeliottelun tehoin 1+0=1 sekä CHL:ssä 46 runkosarjaottelua tehoin 18+19=37 edustaen Omaha Knightsia.


title: Jimmy Roberts (jääkiekkoilija)

text: Peliuransa jälkeen Roberts toimi valmentajana. Hän aloitti valmentamisen NHL:ssä Buffalo Sabresin apuvalmentajana ja toimi myös tilapäisenä päävalmentajana osan kaudesta 1982–1983. Tämän jälkeen Roberts työskenteli niin ikään NHL:ssä pelaavan Pittsburgh Penguinsin apuvalmentajana. Ensimmäisen vakituisen päävalmentajan pestinsä hän sai AHL-seura Springfield Indiansista, josta hän kaudeksi 1991–1992 siirtyi NHL:ään Hartford Whalersin päävalmentajaksi. Yhden Hartfordissa vietetyn kauden jälkeen Roberts piti kaksi kautta taukoa valmentamisesta, kunnes siirtyi AHL:ään Worcester IceCatsin yhdistetyksi general manageriksi ja päävalmentajaksi. Kaudeksi 1996–1997 Roberts palasi jälleen NHL:ään St. Louis Bluesin apuvalmentajaksi nousten kesken kauden tilapäiseksi päävalmentajaksi. Hän toimi apuvalmentajana myös viisi seuraavaa kautta, kunnes lopetti valmennusuransa kauteen 2000–2001.


title: 2,6-tolueenidiamiini

text: 2,6-Tolueenidiamiini eli 2,6-diaminotolueeni (CHN) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja polymeerien valmistuksessa tarvittavien kemikaalien valmistamiseen. 2,6-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 3,4- ja 3,5-tolueenidiamiinit.


title: 2,6-tolueenidiamiini

text: Huoneenlämpötilassa 2,6-tolueenidiamiini on väritöntä kiteistä ainetta, joka muuttuu valon vaikutuksesta ruskehtavaksi. Yhdiste liukenee veteen ja eräisiin orgaanisiin liuottimiin kuten etanoliin ja bentseeniin. 2,6-Tolueenidiamiini on ihoa, silmiä ja limakalvoja ärsyttävä aine, jolle altistuminen voi aiheuttaa huonovointisuutta, päänsärkyä ja hengenahdistusta. Yhdiste voi lisätä methemoglobiinin määrää veressä.


title: 2,6-tolueenidiamiini

text: 2,6-Tolueenidiamiinia voidaan pelkistää katalyyttisesti vedyttämällä 2,4-dinitrotolueenin ja 2,6-dinitrotolueenin seosta. Tällöin myös tuote on seos, joka sisältää 2,6-tolueenidiamiinin lisäksi 2,4-tolueenidiamiinia.


title: 2,6-tolueenidiamiini

text: Pääasiassa 2,6-tolueenidiamiinia käytetään polyuretaanivaahtojen valmistuksessa käytettävän 2,6-tolueenidi-isosyanaatin valmistamiseen. Yhdisteestä voidaan valmistaa myös niin kutsuttuihin vesuviiniväreihin kuuluvia ruskeita atsoväriaineita ja niin kutsuttuihin tikapuupolymeereihin kuuluvia polymeerejä käsittelemällä polyfosforihapolla sen ja 3-pyridiinikarboksaldehydin välisellä reaktiolla muodostunutta esipolymeeriä. 2,6-Tolueenidiamiinia voidaan käyttää myös vulkanoinnissa reagenssina.


title: Linnaemya bergstroemi

text: Linnaemya bergstroemi on Linnaemya-sukuun kuuluva Suomen Lapissa tavattu loiskärpäslaji, jonka kuvaus julkaistiin vuonna 2015 Zootaxa-tiedejulkaisussa. Laji löytyi jo vuonna 2001, mutta silloin ei lajin kuvausta pystytty tekemään Suomessa asiantuntijan puutteen vuoksi. Sen isäntänä toimivat lapinsiilikkään ("Pararctia lapponica") toukat. Sen koko on 10 millimetriä.


title: Linnaemya bergstroemi

text: Lajin löysi professori Juhani Itämies, ja sen kuvasivat tutkija Jaakko Pohjoismäki ja Antti Haarto.


title: Linnaemya bergstroemi

text: Laji sai nimensä ruotsalaisen loiskärpäsasiantuntijan Christer Bergströmin mukaan.


title: Kalifornian maastopalot 2015

text: Vuoden 2015 aikana Kalifornian osavaltiossa kirjattiin 6 335 maastopaloa, joissa paloi yhteensä 1 244 km² maata. Kuvernööri Jerry Brown julisti 11. syyskuuta hätätilan Amadorin ja Calaverasin piirikuntiin, koska nopeasti liikkunut palo uhkasi asutusta.


title: Kalifornian maastopalot 2015

text: United States Forest Servicen palomies kuoli 30. heinäkuuta häkämyrkytykseen Modocin kansallismetsässä. Toinen palomies kuoli kaatuvan puun alle Pohjois-Kaliforniassa.


title: Linnaemya

text: Linnaemya kärpäsiin kuuluva suku loiskärpästen ("Tachinidae") heimossa.


title: Eredivisien kausi 2014–2015

text: Eredivisien kausi 2014–2015 oli Alankomaiden jalkapallon pääsarjan Eredivisien 59. kausi. Kausi päättyi PSV Eindhovenin mestaruuteen, mikä katkaisi AFC Ajaxin neljä kautta kestäneen mestaruusputken.


title: Eredivisien kausi 2014–2015

text: Kauteen osallistui yhteensä 18 seuraa: kauden 2013–2014 15 parasta joukkuetta, kaksi nousukarsinnan voittajaa sekä Eerste Divisien kauden 2013–2014 mestari.


title: Eredivisien kausi 2014–2015

text: Sarjaan nousi kaudeksi kolme seuraa. Willem II Tilburg palasi Eredievisiin kauden tauon jälkeen voitettuaan Eerste Divisienin mestaruuden. FC Dordrecht ja SBV Excelsior nousivat nousukarsintojen kautta. Dordrecht palasi pääsarjaan 19 vuoden tauon jälkeen, Excelsior pelasi kaksi kautta Eerste Divisiessä ennen nousuaan takaisin.


title: Eredivisien kausi 2014–2015

text: Neljä joukkuetta karsi paikasta Eurooppa-liigan kolmannelle karsintakierrokselle.


title: Eredivisien kausi 2014–2015

text: Nousukarsinnat voittivat De Graafschap ja Roda JC.


title: Adi Quala

text: Adi Quala(tigrinjaksi ዓዲ ዃላ) on kaupunki ja alialue Eritrean Eteläisellä alueella (Zoba Debub). Kaupunki sijaitsee linnuntietä noin 28 kilometriä aluekeskus Mendeferasta (Adi Ugri) ja 78 kilometriä pääkaupunki Asmarasta etelään sekä noin 15 kilometriä Etiopian rajalta pohjoiseen.


title: Adi Quala

text: Vuonna 1984 väkiluvuksi laskettiin 4 465 ja vuonna 1997 asukkaita arvioitiin olleen 7 225.


title: Bradley Smith

text: Bradley Smith (s. 28. marraskuuta 1990 Oxford) on englantilainen ratamoottoripyöräilijä. Hän on ajanut vuodesta 2013 lähtien MotoGP-sarjassa Tech 3 -satelliittitallissa.


title: Bradley Smith

text: Smith ajoi 125-kuutioisten MM-sarjassa vuosina 2006–2010, ja Moto2-luokassa seuraavan kahden kauden ajan. Pääluokassa MotoGP:ssä hän debytoi kauden 2013 avanneessa Qatarin osakilpailussa.


title: Bradley Smith

text: Vuonna 2015 Smith voitti Suzukan 8 tunnin ajon Yamahalla yhdessä Pol Espargaron sekä Katsuyuki Nagasukan kanssa.


title: Isac Lundeström

text: Ulf Isac Lundeström (s. 6. marraskuuta 1999 Jällivaara, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä lainalla NHL-joukkue Anaheim Ducksin organisaatiossa. Seura varasi hänet ensimmäisellä kierroksella 23. pelaajana . Lundeström on pelipaikaltaan keskushyökkääjä, mutta hän osaa pelata myös laidassa.


title: Isac Lundeström

text: "The Sports Forecaster" -sivuston mukaan Lundeström on lahjakas ja monipuolinen pelintekijä, joka pelaa hyvin joka puolella kaukaloa ja on käyttökelpoinen missä tahansa pelitilanteessa. Hänellä on myös hyvät syöttötaidot ja Lundeström on kärsivällinen kiekon kanssa. Hän ei ole kuitenkaan optimaalisen kokoinen pelaaja NHL-tasolle, joten Lundeströmin tulisi lisätä massaa. Hänen tulisi myös laukoa useammin.


title: Isac Lundeström

text: Luleå HF:n SHL-joukkueen toimitusjohtaja ja entinen päävalmentaja Stefan Nilsson on verrannut Lundeströmiä pelityyliltään Peter Forsbergiin.


title: Isac Lundeström

text: Lundeström on Malmbergets AIF:n kasvatti. Hän siirtyi juniorina sittemmin Luleå HF:ään. Lundeström oli kaudella 2014–2015 J18 Allsvenskanissa joukkueensa paras pistemies ja syöttäjä tehoilla 5+9=14. Kaudella 2015–2016 hän debytoi seuran SHL-joukkueessa, jossa Lundeström pelasi neljä runkosarjaottelua ilman tehopisteitä. Hän teki SHL-debyyttinsä 11. joulukuuta 2015 vieraissa Frölunda HC:tä vastaan. Lundeströmistä tuli vain 16 vuoden, yhden kuukauden ja kuuden päivän ikäisenä kaikkien aikojen toiseksi nuorin Elitserienissä/SHL:ssä debytoinut pelaaja Fredrik Möllerin (16 vuotta ja 29 päivää vuonna 1993) jälkeen.


title: Isac Lundeström

text: Huhtikuussa 2016 Lundeström teki Luulajan kanssa kaksivuotisen SHL-sopimuksen. Kausi 2016–2017 oli hänelle liigassa varsinainen tulokaskausi ja se toi 45 runkosarja- ja yhdessä playoff-ottelussa tehot 3+3=6. Lundeström pelasi myös neljä Mestarien liigan ottelua ilman tehopisteitä. Hän teki ensimmäisen SHL-maalinsa 23. lokakuuta 2016 HV71:tä vastaan. Lundeströmistä tuli 16 vuoden ja 351 päivän ikäisenä Luulajan seurahistorian nuorin maalintekijä. Kaudella 2017–2018 hän teki SHL:n runkosarjassa tehot 6+9=15. Huhtikuussa 2018 Lundeström teki Luulajan kanssa vuoden mittaisen jatkosopimuksen.


title: Isac Lundeström

text: Anaheim Ducks varasi Lundeströmin ensimmäisellä kierroksella 23. pelaajana . Jo saman vuoden elokuussa hän teki seuran kanssa kolmivuotisen tulokassopimuksen. Lundeströmin kausipalkka NHL:n puolella on 925 000 dollaria. Hän otti syksyn harjoitusleirin päätteeksi paikan Ducksin NHL-vahvuudesta. Lundeström teki NHL-debyyttinsä kauden 2018–2019 kolmannella kierroksella, joukkueen kotiavauksessa 8. lokakuuta 2018 Detroit Red Wingsia vastaan. Hänelle avautui paikka Ducksin pelaavaan kokoonpanoon, kun Ryan Getzlaf loukkaantui. Lundeström merkittiin joukkueen kolmossentteriksi. Hän sai ottelussa jääaikaa 14.23 minuuttia ja Lundeström keräsi teholukeman +1. Lundeström pelasi Ducksissa 15 ottelua tehden kaksi syöttöpistettä, kunnes marraskuussa seura lähetti hänet AHL-joukkue San Diego Gullsin vahvuuteen. Lundeström pelasi siellä 12 ottelua tehden kuusi syöttöpistettä. Alle 20-vuotiaiden MM-kilpailujen jälkeen, tammikuussa 2019 Ducks lainasi hänet loppukaudeksi takaisin Luulajan SHL-joukkueeseen.


title: Isac Lundeström

text: Lundeström pelasi alle 20-vuotiaiden MM-kilpailuissa vuosina 2018 ja 2019, joista ensimmäinen turnaus päättyi hopeaan. Vuoden 2018 turnauksessa hänet valittiin Slovakiaa vastaan pelatun puolivälieräottelun päätteeksi Ruotsin ottelun parhaaksi pelaajaksi. Lundeström pelasi myös alle 18-vuotiaiden MM-kilpailuissa vuosina 2016 ja 2017, joista ensimmäinen turnaus päättyi hopeaan.


title: Isac Lundeström

text: Lundeström pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa vuonna 2015, jolloin hän voitti pronssia. Yhteensä Lundeström on pelannut 23 nuorten ja 50 poikien maaottelua.


title: Isac Lundeström

text: Ruotsin A-maajoukkueessa Lundeström on pelannut neljä ottelua ilman tehopisteitä. Hän teki A-maajoukkuedebyyttinsä vain 18-vuotiaana Euro Hockey Challengessa 12. huhtikuuta 2018 Rungstedissa Tanskaa vastaan.


title: Isac Lundeström

text: Lundeströmin isoveli Eric on pelannut jääkiekkoa Ruotsin alemmissa sarjoissa.


title: Ex Machina

text: Ex Machina on vuonna 2015 ensi-iltansa saanut brittiläinen tieteiselokuva, jonka on ohjannut ja käsikirjoittanut Alex Garland. Elokuva on muun muassa elokuvat "Sunshine" ja "28 päivää myöhemmin" käsikirjoittaneen Garlandin esikoisohjaus.


title: Ex Machina

text: Hakukoneyhtiössä työskentelevä ohjelmoija Caleb Smith (Domhnall Gleeson) voittaa kilpailussa. Hän saa viettää viikonlopun yhtiön erakkoelämää viettävän toimitusjohtajan Nathan Batemanin (Oscar Isaac) vuoristossa sijaitsevalla asunnolla. Saavuttuaan paikalle Calebille paljastuu, että Nathan on valinnut hänet ihmiskoehenkilöksi Turingin kokeeseen, jolla mitataan tekoälyn ihmismäisyyttä. Calebin tulee arvioida Nathanin uusimman tekoälyhankkeen kykyjä ja tietoisuutta. Tekoäly on kaunis ja hämmästyttävä androidi Ava (Alicia Vikander), joka osoittautuu tunneälyltään yllättävän hienostuneeksi sekä petollisen vietteleväksi.


title: Ex Machina

text: Ohjaaja Alex Garland sai idean elokuvaan jo 11-vuotiaana opetellessaan ohjelmoimaan vanhempiensa tietokoneella. Garlandin mukaan elokuva käsittelee sitä, kuinka tekoäly ja tietoisuus liittyvät toisiinsa. Hän päätti jättää tekoälystä ja roboteista puhuttaessa usein käytetyt Asimovin lait elokuvassa huomiotta.


title: Ex Machina

text: "Ex Machinassa" esiintyvä Nathanin koti sijaitsee Norjassa, ja elokuva kuvattiin paikan päällä pääasiassa pienen 15 miljoonan dollarin budjetin vuoksi.


title: Ex Machina

text: Elokuvan musiikin sävelsivät Ben Salisbury ja Portisheadissa vaikuttava Geoff Barrow. He tekivät yhteistyötä Garlandin kanssa myös vuonna 2012 elokuvassa "Dredd", mutta heidän säveltämäänsä soundtrackia ei käytetty. Invada UK julkaisi elokuvan soundtrack-albumin.


title: Ex Machina

text: "Ex Machina" sai kriitikoilta myönteisen vastaanoton. Rotten Tomatoes -sivuston mukaan 221 arvostelun perusteella laskettuna kriitikoiden arvosteluista 92 prosenttia oli myönteisiä, ja Metacritic-sivuston keräämä arvosana elokuvalle on 78, joka perustuu 42 arvosteluun.


title: Ex Machina

text: Elokuva on voittanut useita alan palkintoja, esimerkiksi parhaan elokuvan, ohjauksen sekä käsikirjoituksen British Independent Film Awards -palkinnot. Se sai vuoden 2016 Oscar-gaalassa palkinnon parhaista erikoistehosteista.


title: Wendell Lira

text: Wendell Silva Lira (s. 7. tammikuuta 1989 Goiânia) on brasilialainen jalkapalloilija, joka edustaa kotimaansa Série B:ssä pelaavaa Vila Nova Futebol Clubea. Pelipaikaltaan molempijalkainen Lira on hyökkääjä.


title: Wendell Lira

text: Lira aloitti uransa vuonna 2007 Goiás Esporte Clubessa, jota hän edusti vuoteen 2012 asti. Kaudella 2010 hän debytoi seuran paidassa Série A:ssa pelaten seitsemässä ottelussa. Tämän jälkeen hän on pelannut ainoastaan alemmilla sarjatasoilla. Vila Nova Futebol Clubessa Lira on pelannut tammikuusta 2016 alkaen.


title: Wendell Lira

text: Liran maaliskuussa 2015 Goianésia Esporte Cluben paidassa Atlético Clube Goianiensea vastaan tekemä saksipotkumaali palkittiin tammikuussa 2016 vuoden hienoimman maalin Puskás-palkinnolla. Lira sai 46,7 prosenttia äänistä Lionel Messin saadessa 33,3 ja Alessandro Florenzin 7,1 prosenttia.


title: Wendell Lira

text: Henkilökohtainen


title: Mauri Oksanen

text: Mauri Kalevi Oksanen (27. kesäkuuta 1939 Kymi – 31. joulukuuta 2015 Hyvinkää) oli suomalainen urheilujohtaja ja -vaikuttaja.


title: Mauri Oksanen

text: Oksanen valmistui voimistelunopettajaksi vuonna 1962. Hän teki pitkän uran erilaisissa urheilun järjestö- ja johtotehtävissä aloittaen pesäpallosta. Vuosina 1964–1969 Oksanen oli Suomen Kuntourheiluliiton toiminnanjohtaja, ja vuonna 1973 hän aloitti Suomen Valtakunnan Urheiluliiton (SVUL) pääsihteerinä. Hän toimi tehtävässä vuoteen 1993 ja jäi SVUL:n viimeiseksi pääsihteeriksi, kun vuonna 1993 muodostettiin uusi järjestö Suomen Liikunta ja Urheilu, jossa Oksanen myös työskenteli ennen eläköitymistään vuonna 2002. Oksanen kuoli kotonaan Hyvinkäällä 31. joulukuuta 2015. Hän oli sairastanut pitkään.


title: Mauri Oksanen

text: Pesäpallotuomarina:


title: Sinervo

text: Sinervo on muun muassa seuraavien suomalaisten sukunimi:


title: Brink

text: Brink tarkoittaa seuraavia:


title: Jättisolukasvain

text: Jättisolukasvain on hyvänlaatuinen kasvain, joka yleensä esiintyy nuorilla henkilöillä. Se on luuta syövyttävä kasvain, joka hoidetaan leikkauksella. Mikäli leikkauksessa ei saada koko kasvainta poistettua, se kasvaa hyvin nopeasti takaisin. Onnistuneesta leikkauksesta huolimatta kasvain saattaa joka tapauksessa kasvaa uudelleen joko samaan paikkaan tai muualle.


title: Rod Hundley

text: Rodney Clark ”Rod” Hundley (26. lokakuuta 1934 Charleston, Länsi-Virginia – 27. maaliskuuta 2015 Phoenix, Arizona) oli yhdysvaltalainen koripalloilija.


title: Rod Hundley

text: Cincinnati Royals varasi Hundleyn NBA:han ensimmäisellä varausvuorolla . Hän edusti kuitenkin koko NBA-uransa, vuosien 1957–1963 ajan, aluksi Minneapolisissa pelannutta Los Angeles Lakersia. Hundley valittiin un vuosina 1960 ja 1961.


title: Rod Hundley

text: Hundley kuoli 80-vuotiaana 27. maaliskuuta 2015 kotonaan Arizonan Phoenixissä. Hän sairasti viimeiset elinvuotensa Alzheimerin tautia.


title: Tony Jelencovich

text:
Tony Julien Jelencovich (s. 1. heinäkuuta 1968) tai "Tony JJ" on metallin monitoimimies ja on, tai on ollut laulaja metalliyhtyeissä Transport League, Massive Audio Nerve (M.A.N.), Mnemic, Icon In Me, Death Destruction, B-thong, Plantera, Angel Blake ja C-187.
Tony on myös kitaristi, videon tuottaja ja promoottori. Tony on olla myös supportvokalistina Fear Factoryn keikoilla.


title: Tony Jelencovich

text: Tony palveli keikkalaulajana Mnemic bändissä vuosina 2005-2006


title: Siperianperä

text: Siperianperä epävirallisesti ennen. Wanha Koivuoja on asuinalue Simossa Asemakylässä. Alue rajoittuu etelässä koulukeskukseen, lännessä rautatiehen, pohjoisessa Koivuojaan ja idässä Ilvestien asuinalueeseen. Alue muodostaa sekalaisen rivitaloista ja omakotitaloista muodostuvan kokonaisuuden. Alue kaavoitettiin 1970-luvulla ja rakennuskanta onkin peräisin pitkälti 1970-luvulta. 1980-luvulla alueelle rakennettiin paljon rivitaloja. Siperianperällä sijaitsee mm. puisto.


Siperianperä


title: Olavi Sipilä

text: Olavi Yrjö Kustaa Sipilä (1914–1998) oli suomalainen pääjohtaja. Hän oli Tuottajain Lihakeskuskunnan toimitusjohtaja 1964–1977 ja pääjohtaja vuonna 1977, jolloin hänen seuraajakseen tuli Eino Niemistö


title: Koivuoja

text: Koivuoja joskus myös Uusi Koivuoja on asuinalue Simossa Asemakylällä. Koivuoja on saanut nimensä Koivuoja-purosta joka virtaa asuinalueen ohi. Koivuoja rajoittuu etelässä Siperianperään, lännessä teollisuusalueeseen, pohjoisessa tuulivoimapuistoon ja idässä Ilvestien asuinalueeseen. Koivuoja on uusinta asuinaluetta ja alueen rakennukset nuoria. Alue kaavoitettiin 2000-luvun puolivälissä.


Koivuoja


title: Wellon

text: Wellon on Dreamtalen ensimmäinen single. Se julkaistiin vuonna 2005, jolloin se oli kolmen viikon ajan singlelistalla sijoittuen parhaimmillaan yhdeksänneksi.


title: Markus Jäntti

text: Markus Bruno Jäntti (s. 15. toukokuuta 1966 Helsinki) on suomalainen taloustieteilijä. Hän on ollut kansantaloustieteen professori Tampereen yliopistossa 2000–2003, Åbo Akademissa 2003–2009 ja Tukholman yliopistossa vuodesta 2009. Lokakuusta 2015 hän on hoitanut VATT:n ja Helsingin yliopiston yhteistä julkistalouden professuuria.


title: Markus Jäntti

text: Jäntti valmistui ylioppilaaksi 1984 ja valtiotieteen maisteriksi 1989. Hän opiskeli Michiganin yliopistossa 1991–1992 ja väitteli valtiotieteen tohtoriksi Åbo Akademissa 1993. Hän oli Michiganin yliopiston vieraileva professori 1996–1997.


title: Markus Jäntti

text: Jäntti työskenteli Suomen Akatemian tutkimusassistenttina 1991–1993 ja vanhempana tutkijana 1996–2000. Hän oli Åbo Akademin projektitutkija 1993–1995 ja Palkansaajien tutkimuslaitoksen tutkija 1994–1995. Jäntti toimi Tilastokeskuksen tieteellisenä johtajana 2001–2003.


title: Markus Jäntti

text: Keskeisiä Jäntin tutkimusteemoja ovat olleet taloudellinen eriarvoisuus, köyhyys ja taloudellinen liikkuvuus. Jäntti moitti vuonna 2017 Sipilän hallituksen perustulokokeilun asetelmaa ja kutsui kokeilua ajantuhlaukseksi ja hyödyttömäksi pr-tempuksi.


title: Markus Jäntti

text:
Jäntti on poliittiselta kannaltaan vasemmistolainen ja oli perustamassa vasemmistoliittoa.
Sulkapalloilija Pontus Jäntti on Markus Jäntin veli, ja professori Johan Wrede on Markus Jäntin appi.


title: Payback (kappale)

text: Payback on Dreamtalen toinen single. Se julkaistiin vuonna 2008. Kappale on myös Dreamtalen Phoenix -albumilla.


title: John Williams (koripalloilija, 1962)

text: John Williams (9. elokuuta 1962 Sorrento, Louisiana – 11. joulukuuta 2015 Baton Rouge, Louisiana) oli yhdysvaltalainen koripalloilija.


title: John Williams (koripalloilija, 1962)

text: Cleveland Cavaliers varasi Williamsin NBA:han 45. varausvuorolla . Hän edusti Cavaliersia vuodet 1986–1995 ja tämän jälkeen vielä Phoenix Sunsia ja Dallas Mavericksia. Kaudella 1986–1987 Williams nimettiin eseen. Hänet valittiin kerran sarjan viikon pelaajaksi. Cavaliersissa usein ns. kuudentena miehenä pelannut Williams keräsi joukkueen historian eniten heitontorjuntoja. Ennätys pysyi voimassa vuodet 1995–2009, jolloin Žydrūnas Ilgauskas ohitti hänet.


title: John Williams (koripalloilija, 1962)

text: Williamsilla kuoli eturauhasen syövän aiheuttamiin komplikaatioihin 53-vuotiaana 11. joulukuuta 2015 sairaalassa Louisianan Baton Rougessa, johon hänet oli viety muutamaa päivää aiemmin.


title: Canyon Bicycles

text: Canyon Bicycles GmbH on saksalainen polkupyörävalmistaja. Canyon valmistaa maantie-, maasto- ja triathlonpyöriä. Yhtiön pääkonttori sijaitsee Koblenzissa.


title: Canyon Bicycles

text: Vuonna 1985 Roman Arnold perusti yhdessä veljensä kanssa yrityksen nimeltä "Radsport Arnold". Yritys valmisti polkupyörän osia. Ensimmäiset polkupyörät yritys valmisti markkinointinimellä Canyon vasta vuonna 1996. Radsport Arnold ryhtyi käyttämään myyntikanavanaan internetin kautta tapahtuvaa suoramyyntiä.


title: Canyon Bicycles

text: Vuonna 2001 yritys siirtyi osavalmistajasta pyörävalmistajaksi ja vaihtoi nimekseen Canyon Bicycles GmbH. Vuonna 2006 yritys julkaisi uuden graafisen ilmeen, josta se sai useita palkintoja.


title: Canyon Bicycles

text: Radsport Arnold osallistui heti alusta lähtien pyöräilyn kilpailutoimintaan ja yritys on toiminut yhteistyössä useiden UCI ProTouriin osallistuneiden tallien kanssa. Katjuša ja Movistar Team käyttävät Canyonin valmistamia pyöriä.


title: Canyon Bicycles

text: Sveitsissä Canyonin pyöriä myydään nimellä "Pure Cycling", koska toinen polkupyörävalmistaja on jo suojannut tuotemerkin "Canyon".


title: Minolainen kieli

text: Minolainen kieli viittaa Kreetalla pronssikaudella vaikuttaneen minolaisen kulttuurin käyttämään kieleen (tai kieliin), jota kirjoitettiin kreetalaisilla hieroglyfeillä ja lineaari-A-kirjoituksella. Koska kumpaakaan kirjoitusjärjestelmää ei ole kyetty selvittämään, myös minolainen kieli on ainakin toistaiseksi tuntematon. Tutkijoilla on useita teorioita kielen sukulaisuudesta muihin kieliin. Kielestä esitetyt tulkinnat perustuvat ennen kaikkea lineaari-A:han, joka tunnetaan hieman paremmin.


title: Minolainen kieli

text: Minolainen kulttuuri käytti kahta kirjoitusjärjestelmää, niin kutsuttuja kreetalaisia hieroglyfejä, joka oli kuvakirjoitusta ja käytössä noin vuosina 1900–1700 eaa., sekä lineaari-A-kirjoitusta, joka oli lineaari- ja tavukirjoitusta ja käytössä noin vuosina 1850–1400 eaa. (Myöhempi Kreetallakin esiintyvä lineaari-B-kirjoitus sen sijaan oli mykeneläisen kulttuurin kreikan kielen kirjoittamiseen käyttämää.)


title: Minolainen kieli

text: Ei ole selvää, miksi lähes samaan aikaan syntyneitä ja pitkään yhtä aikaa käytössä olleita kirjoitusjärjestelmiä oli kaksi. Todennäköinen selitys on, että niitä joko käytettiin erilaisiin hallinnollisiin tms. tehtäviin tai niillä kirjoitettiin eri kieliä. Näin ei ole varmuutta edes siitä, että minolaisessa kulttuurissa olisi käytetty vain yhtä kieltä tai että hieroglyfeillä ja lineaari-A:lla olisi kirjoitettu samaa kieltä. Nämä oletukset ovat kuitenkin yleisimmin tutkimuksen lähtökohtana.


title: Minolainen kieli

text: Lisäksi niin kutsuttujen Faistoksen kiekon ja Arkalochórin kirveen tuntemattomat kirjoitusjärjestelmät saattavat olla minolaisen kielen kirjoittamiseen tarkoitettuja. Seuraavassa esitetyt tulkinnat kielestä perustuvat pääasiassa lineaari-A:n tutkimukseen.


title: Minolainen kieli

text: Kielen keskeisimmät vokaalit ovat A, I ja U. Vokaaliyhdistelmiä ei juurikaan esiinny. Kirjoituksen oletetaan usein koostuvan lineaari-B:n tavoin pääasiassa avoimesta tavukirjoituksesta (konsonantti + vokaali tai pelkkä vokaali), mutta ei tiedetä, missä määrin tämä vastasi kielen rakennetta.


title: Minolainen kieli

text: Monissa teksteissä sanat vaikuttavat sisältävän paljon etu- ja jälkiliitteitä, jolloin kieli olisi enemmänkin agglutinatiivinen eli sanoja johtava kuin konjugoiva eli sanoja taivuttava. Esimerkiksi etuliitteen I- on tulkittu ilmaisevan mahdollisesti datiivia. Esimerkiksi seuraavat merkit, jotka on kirjoitettu kahteen Arkalochórin luolasta löydettyyn kirveeseen, on tulkittu sanaksi "I-DA-MA-TE" (mahdollisesti ”Demeterille”):


title: Minolainen kieli

text: Vastaavasti pääte "-TE" tai "-TI" tarkoittaisi alkuperää (suomessa elatiivia), kun taas ("-I")"-JA" vaikuttaa olevan jonkinlainen adjektiivien pääte.


title: Minolainen kieli

text: Muita mahdollisesti tunnistettuja sanoja ovat "KU-RO" (”yhteensä”), "DU-PU-RE" (”herra/valtias”), "KI-KI-NA" (”viikuna”), "MA-RU" (”villa”, kreikassa mahdollisesti lainasanana "mallos"), "PU-KO" (”pronssi”) ja "TA-JA" (”viisi”). Lisäksi teksteistä voidaan mahdollisesti erottaa erilaisia paikannimiä, kuten "DI-KI-TE" (Diktevuori), "I-DA" (Idavuori), "I-TI-NI-SA" (Itanos), "PA-I-TO" (Faistos) ja "TU-RI-SA" (Tylissos).


title: Minolainen kieli

text: Lineaari-A:lla kirjoitettua kieltä ei ole kyetty luotettavasti yhdistämään mihinkään tunnettuun kieleen. Tutkijat ovat esittäneet useita teorioita kielestä ja sen sukulaisuudesta muihin kieliin. Kielen on ehdotettu olevan muun muassa indoeurooppalainen kieli, kuten anatolialainen tai indoiranilainen kieli; seemiläinen kieli; tai tyrheninen kieli.


title: Minolainen kieli

text: Tekstejä pyritään useimmiten tulkitsemaan vertaamalla niitä lineaari-B:hen sillä oletuksella, että yhteisten merkkien äännearvo olisi säilynyt samana tai muuttunut vain vähän. Tätä kautta osalle merkeistä on kehitetty transkriptiot. Ne esitetään tutkimuksessa yleensä isoilla kirjaimilla kirjoitettuna (esim. "A-KA-RU"), siinä missä lineaari-B:stä tehdyt transkriptiot esitetään pienillä kirjaimilla kirjoitettuna (esim. "a-ka-re-u"). Jotkut tutkijat ovat myös pyrkineet päättelemään merkeistä, mitä ne esittävät, ja edelleen, mitä äännettä ne voisivat näin vastata. Toiset tutkijat taas ovat pyrkineet hahmottamaan tunnistettavia sanoja, joita voisi verrata tunnettuihin kieliin. Kielessä voi kuitenkin olla lainasanoja, jotka eivät todista kielten sukulaisuudesta. Kaikilla näillä menetelmillä tunnetuista lineaari-A-teksteistä tehdyillä transkriptioilla muodostuu kuitenkin pääasiassa sanoja, joita ei kyetä suoraan yhdistämään mihinkään tunnettuun kieleen.


title: Minolainen kieli

text: Kielen on esitetty olevan indoeurooppalainen kieli sillä perusteella, että siinä on joidenkin tutkijoiden mukaan havaittavissa merkkejä tähän viittaavista substantiivien ja verbien päätteistä sekä suvuista.


title: Minolainen kieli

text: Indoeurooppalaisista kielistä kielen on ehdotettu olevan esimerkiksi joko anatolialainen eli muun muassa heetin ja luuvin sukuinen kieli, tai sitten indoiranilainen eli esimerkiksi sanskritin sukuinen kieli. Anatolialaiseksi kieleksi kieltä on ehdotettu erityisesti sillä perusteella, että Kreeta on saatettu asuttaa neoliittisella kaudella juuri Anatoliasta käsin. Tästä ei ole kuitenkaan todisteita, eikä heettiläisten ja kreetalaisten välillä tunneta muutenkaan merkittäviä yhteyksiä. Anatolialaiseksi kieleksi kieltä ovat ehdottaneet muiden muassa Ruth Palmer, Piero Meriggi ja Ed Brown, ja indoiranilaiseksi kieleksi Hubert La Marle. Gareth Owens on nähnyt kielen omana indoeurooppalaisen kieliperheen haaranaan. Hänen mukaansa kieli pitää sisällään yhteisiä indoeurooppalaisia sanoja, jotka esiintyvät niin sanskriitissa, kreikassa kuin latinassakin.


title: Minolainen kieli

text: Nykyisin katsotaan yleensä, ettei kieli olisi ainakaan kreikkaa, niin kuin lineaari-B:n tapauksessa. Aikaisemmin jotkut tutkijat ovat esittäneet sen sittenkin olevan jonkinlaista muinaista kreikkaa. Esimerkiksi Gregory Nagy on tunnistanut tekstistä kreikankaltaisia piirteitä. Vladimir I. Georgiev ehdotti osan lineaari-A-tauluista olevan kreikkaa ja osan heettiläis-luuvialaista kieltä.


title: Minolainen kieli

text: Kielen on esitetty olevan (länsi)seemiläinen kieli, kuten sukua foinikian varhaiselle muodolle, muun muassa sillä perusteella, että yhdessä Agía Triádasta löydetyssä tavaroita luettelevassa lineaari-A-taulussa (HT 13) esiintyy viimeisenä (kun merkit tulkitaan lineaari-B-ääntämisen mukaisesti) sana "KU-RO" sekä luku, joka vaikuttaisi olevan summa taulussa aiemmin luetelluista luvuista. Tämän perusteella "KU-RO" voisi tarkoittaa sanaa ”yhteensä”, mikä vastaa läntisiä seemiläisiä kieliä, joissa vastaava sana on "kr". Yhden sanan perusteella tulkintaa ei voi kuitenkaan todistaa, sillä kyseessä voi olla myös lainasana tai sattumaa. Lisäksi lineaari-A:ssa vaikuttaa esiintyvän erityisiä vokaalimerkkejä, mikä ei sovi yhteen sen kanssa, että kyseessä olisi seemiläinen kieli. Joka tapauksessa KU-RO on yksi harvoista lineaari-A:n sanoista, jonka merkitys tiedetään lähes varmasti. Seemiläiseksi kieleksi kieltä ovat esittäneet muun muassa Cyrus Gordon, Jan Best ja Kjell Aartun.


title: Minolainen kieli

text: Nykyisin kielen katsotaan usein olevan mahdollisesti tyrheninen kieli eli sukua muun muassa etruskille, reetille ja lemnokselle. Näin se kuuluisi indoeurooppalaisten saapumista edeltäneisiin eurooppalaisiin kieliin. Myöskään tätä teoriaa ei ole kuitenkaan pystytty todistamaan. Tyrheniseksi kieleksi kieltä on ehdottanut muun muassa Giulio M. Facchetti. Samaa ehdotti jo Michael Ventris, joka ratkaisi lineaari-B-kirjoituksen yhdessä John Chadwickin kanssa.


title: Kreetalaiset hieroglyfit

text: Kreetalaiset hieroglyfit (myös "minolaiset hieroglyfit", "kreetalainen/minolainen kuvakirjoitus") on nimitys, jota käytetään Kreetalta löydetystä varhaisesta minolaisen kulttuurin käyttämästä kirjoitusjärjestelmästä. Kirjoitusjärjestelmä ei kuitenkaan ole varsinaisesti hieroglyfejä vaan todennäköisesti tavukirjoitusta. Se on toinen minolaisista kirjoitusjärjestelmistä niin kutsutun lineaari-A-kirjoituksen ohella. Kumpaakaan ei ole ainakaan toistaiseksi kyetty tulkitsemaan.


title: Kreetalaiset hieroglyfit

text: Kirjoitusjärjestelmä oli käytössä minolaisen kulttuurin MM IA -kaudelta MM III -kaudelle eli noin vuosina 2000–1650 eaa. Se on todennäköisesti kehitetty Kreetalla, mahdollisesti keskisellä Kreetalla (Archánes, Agía Triáda) tai Máliassa, mistä tunnetaan pääosa sen ensimmäisistä esiintymistä. Loppuvaiheessa MM IB -kaudelta noin vuodesta 1850 eaa. sitä käytettiin samaan aikaan tuolloin syntyneen lineaari-A-kirjoituksen kanssa. Lineaari-A on mahdollisesti kehittynyt hieroglyfeistä, mutta tästä ei ole varmuutta. Kun kirjoitusjärjestelmiä käytettiin yhtä aikaa, hieroglyfejä käytettiin usein sinettileimasimissa ja sineteissä, kun taas lineaari-A-kirjoitusta esiintyy ennen kaikkea savitauluissa, mutta ei juuri koskaan sineteissä. Sinettileimasimia käytettiin ennen kaikkea omistajan nimen painamiseen. Näin hieroglyfit ovat voineet olla käytössä täydentävänä ja kenties edustavampana kirjoitusjärjestelmänä, vaikka lineaari-A olisi syrjäyttänyt sen muuten.


title: Kreetalaiset hieroglyfit

text: Kirjoituksen kutsuminen hieroglyfeiksi on peräisin Knossoksen kaivaukset suorittaneelta Arthur Evansilta, koska se muistutti hänen mielestään Egyptistä tunnettua kirjoitusta. Kirjoituksella ei kuitenkaan ole mitään tekemistä egyptiläisten kirjoitusmerkkien kanssa. Evans oli ensimmäinen kirjoitusjärjestelmää tutkinut ja julkaisi siitä tutkimuksen vuonna 1909. Tunnetut tekstit yhteen kokoava laitos "Corpus Hieroglyphicarum Inscriptionum Cretae" ("CHIC") julkaistiin vuonna 1996.


title: Kreetalaiset hieroglyfit

text:
Kirjoitusjärjestelmässä on noin 100 eri merkkiä. Tämän vuoksi kyseessä on todennäköisesti tavukirjoitusjärjestelmä, joka koostuu yksittäisiä vokaaleja sekä konsonantin ja vokaalin muodostamia tavuja kuvaavista merkeistä sekä joistakin yksittäisistä logogrammeista eli kuvamerkeistä. Näin kirjoitus todennäköisesti muistuttaa idealtaan lineaari-A:ta (sekä siitä myöhemmin kehittynyttä lineaari-B-kirjoitusta).
Kirjoitusjärjestelmän merkit ovat pääosin suhteellisen luonnollisen näköisiä kuvia, eivät lineaarikirjoitusjärjestelmien käyttämiä abstraktimpia merkkejä. Merkeissä esiintyy muun muassa ihmisruumiin osia, eläimiä, kasveja, aseita ja laivoja. Pisteitä on käytetty merkitsemään lukuarvoja. Merkkeihin kuuluu kuitenkin myös joitakin abstraktimpia, lineaari-A:ta muistuttavia merkkejä. On mahdollisesta, että tekstit, joissa tällaisia merkkejä esiintyy, edustavat jonkinlaista siirtymävaihetta hieroglyfeistä lineaarikirjoitukseen.


title: Kreetalaiset hieroglyfit

text: Hieroglyfitekstejä on löydetty minolaisista palatsikeskuksista eri puolilta Kreetaa, muun muassa Knossoksesta, Faistoksesta ja Máliasta. Yhteensä kirjoitusjärjestelmällä kirjoitettuja tekstejä tunnetaan noin 360 kappaletta ja yksittäisiä merkkejä noin 1 700 kappaletta erilaisissa esineissä. Noin puolet tunnetuista merkeistä on kivestä, norsunluusta tai metallista tehdyissä sinettileimasimissa tai leimasimilla painetuissa sinettikuvissa keramiikassa. Merkkejä esiintyy myös kirjanpitoon käytetyissä savitauluissa ja -tangoissa, eli samanlaisessa käyttötarkoituksessa kuin lineaari-A-kirjoitusta. Tunnettujen tekstien määrä on pieni, mikä hankaloittaa kirjoitusjärjestelmän selvittämistä. Selvittämistä hankaloittaa myös se, että sineteissä yksittäiset tekstit ovat aina lyhyitä. Myöskään hieman paremmin tunnettua lineaari-A:ta ei juuri voida käyttää apuna tulkitsemisessa, koska suuressa osassa tekstejä niiden käyttötarkoitukset ovat hyvin erilaisia.


title: Kreetalaiset hieroglyfit

text: Samoin kuin lineaari-A:n tapauksessa, ei ole tietoa siitä, mitä kieltä kirjoitusjärjestelmällä on kirjoitettu. Kieli saattaa olla sama tai eri kuin lineaari-A:ssa (minolainen kieli). Joka tapauksessa kieli ei suurella varmuudella ole kreikkaa, niin kuin lineaari-B:n tapauksessa.


title: Kreetalaiset hieroglyfit

text: Niin ikään Kretalta löydetyssä Faistoksen kiekossa on käytetty merkkejä, jotka eivät ole kreetalaisia hieroglyfejä vaan jotain muuta tuntematonta kirjoitusta.


title: My Heart Is Yours

text: My Heart Is Yours on norjalaisen laulajan Didrik Solli-Tangenin kappale, jolla hän edusti Norjaa vuoden 2010 Eurovision laulukilpailussa, joka käytiin hänen kotimaassaan Oslossa Alexander Rybakin voitettua vuoden 2009 Eurovision laulukilpailun kappaleellaan "Fairytale". My Heart Is Yours sisältyi myös Solli-Tangenin debyyttialbumille "Guilty Pleasures", joka ilmestyi marraskuussa 2010.


title: My Heart Is Yours

text: Eurovision laulukilpailussa Norja selviytyi isäntämaana finaaliin, jossa se sijoittui 20:nneksi kerättyään 35 pistettä. Suurin pistemäärä, seitsemän kappaletta, tuli Virolta.


title: My Heart Is Yours

text: My Heart Is Yoursin ovat säveltäneet ja sanoittaneet Hanne Sørvaag ja Fredrik Kempe.


title: Philibert Louis Debucourt

text: Philibert Louis Debucourt (1755–1832) oli ranskalainen kuparinpiirtäjä, taidemaalari ja graafikko, jota Janinet'n ohella pidetään värillisen kuparinpiirrännän etevimpänä edustajana. Hän tuotti vaikuttavaa väritehoa humoristisissa akvatintasyövytyksissään, jotka kuvaavat hienoston elämää ja joista osassa hän käytti jopa yhdeksää väriä. Hän oli arvioiden mukaan havainnoissaan terävä mutta myötätuntoinen ihmiskuvaaja.


title: Sauli Sipilä

text: Sauli Fredrik Sipilä (10. tammikuuta 1914 – 24. tammikuuta 2001) oli Orion-yhtymän pääjohtaja 1970–1974 ja sai vuonna 1974 vuorineuvoksen arvonimen. Hän oli Regulus Oy:n toimitusjohtaja 1958–1968 ja pääjohtaja 1968–1970.


title: Sauli Sipilä

text: Sipilän puoliso oli Helvi Sipilä.


title: Solution .45

text: Solution .45 on metallimusiikkia esittävä ruotsalainen yhtye.


title: Solution .45

text: Vuoden 2007 loppupuolella Jani Stefanovic perusti Solution .45:en Christian Älvestamin kanssa. Stefanovic korosti, että huolimatta vuonna 2008 Scar Symmetrysta eronnut Älvestam on yhtyeessä, se ei ole Scar Symmetryn kopio ja että yhtyeellä on ollut kappaleita valmiina jo ennen Älvestamin liittymistä. Syksyllä 2008 Tomas Johansson tuotti yhtyeen julkaiseman kahdeksan kappaletta sisältäneen demon.


title: Solution .45

text: Syyskuussa 2009 Solution .45 siirtyi Panic Room Studiosiin äänittämään ensimmäistä studioalbumiaan For Aeons Pastia. Useimpiin albumin kappaleisiin sanoitukset kirjoitti Dark Tranquilityn laulaja Mikael Stanne. Levy saatiin viimeisteltyä joulukuussa 2009. Sen julkaisi Euroopassa AFM Records ja Japanissa Marquee/Avalon. Julkaisupäivä oli Euroopassa 9. huhtikuuta 2010 ja Pohjois-Amerikassa 11. toukokuuta 2010.


title: Solution .45

text: 23. tammikuuta 2010 yhtye ilmoitti kosketinsoittaja Mikko Härkinin lähtevän yhtyeestä, mutta hänen kerrottiin soittavan vielä yhtyeen uudella albumilla. Lisäksi yhtye ilmoitti 29. toukokuuta 2010 Stefanovicin lähtevän siitä ja Patrik Gardbergin liittyvän hänen tilalleen.


title: Solution .45

text: 25. elokuuta 2010 Solution .45 julkaisi musiikkivideon kappaleelle ”Gravitational Lensing”. ”Lethean Tearsin” video oli alun perin tarkoitus julkaista vuoden 2010 lopulla, mutta sen julkaisu peruttiin. Kappaleen videon tekemistä jatkettiin vuonna 2011 helmikuun alussa ja se julkaistiin 30. heinäkuuta 2011.


title: Solution .45

text: 11. elokuuta 2011 ilmoitettiin Stefanovicin paluusta yhtyeeseen, jossa oli nyt kolme kitaristia. Myöhemmin se ilmoitti basisti Anders Edlundin poistumisesta yhtyeestä.


title: Solution .45

text: Vuoden 2014 puolivälissä yhtye siirtyi äänittämään samanaikaisesti toista ja kolmatta studioalbumia. Heinäkuun yhdeksäntenä päivänä 2014 ilmoitettiin Tom Gardinerin jättäneen yhtyeen.


title: Solution .45

text: 31. elokuuta 2015 Solution .45:n virallisella facebook -sivulla julkaistiin, että 20. marraskuuta 2015 tulee olemaan julkaisupäivä yhtyeen uudelle albumille. Albumille annettiin myöhemmin nimeksi . Julkaisun jälkeen ilmoitettiin, että tullaan julkaisemaan vuoden 2016 aikana.


title: Hovihankkija

text: Hovihankkija on eräissä monarkioissa hallitsijan tai tämän hovin antama arvonimi suosimalleen tavaran- tai palveluntoimittajalle. Alun perin hovihankkijoiksi nimettiin käsityöläisiä ja kauppiaita, nykyisin suuriakin yrityksiä. Tähän liittyy usein nimityksen saaneen yrityksen oikeus käyttää hallitsijan vaakunaa, sinettiä tai muuta tunnusta markkinointiviestinnässään varustettuna maininnalla hovihankkijuudesta.


title: Hovihankkija

text: Suomenkielinen termi on suora käännös muun muassa Ruotsissa käytössä olevasta termistä "kungliga hovleverantör", kuninkaallinen hovihankkija. Britanniassa käytetään termiä "Royal Warrant of Appointment", jota ilmentää yrityksen käyttämä viesti ”By appointment to…” lisättynä kuningashuoneen edustajan tittelillä ja nimellä. Royal Warrant -nimityksiä myöntävät Britanniassa nykyisin kuningatar, Edinburghin herttua ja Walesin prinssi.


title: Hovihankkija

text: Tanskassa yritys voi tulla valituksi joko hallitsijan () tai hovin () suosimaksi toimittajaksi.


title: Hovihankkija

text: Alankomaissa hovihankkijaksi () voidaan nimetä 25 vuodeksi kerrallaan pieni tai keskisuuri hyvämaineinen yritys, joka on toiminut vähintään sata vuotta, ilman että sen tarvitsisi toimittaa tuotteitaan juuri kuningashuoneelle. Tällaisia yrityksiä on nyt nelisensataa. Suuryritykset voivat saada pysyväksi osaksi nimeään sanan ”kuninkaallinen” () tai sen käännöksen, kuten ovat saaneet KLM-lentoyhtiö (virallisesti "Koninklijke Luchtvaart Maatschappij N.V."), Royal Dutch Shell ja Royal Philips Electronics.


title: Hovihankkija

text: Belgiassa kuninkaalliset hovihankkijat (, ) valitsee kuningas, joka päivittää listaa tarpeen vaatiessa vuosittain.


title: Hovihankkija

text: Jonkinlainen hovihankkijajärjestelmä on nykyisin käytössä myös ainakin Monacon ruhtinashuoneessa, Japanin keisarin hovissa ja Thaimaan kuningashuoneessa. Entisistä kuningaskunnista hovihankkijanimityksiä ovat käyttäneet Itävalta-Unkari, Baijeri, Brasilia, Ranska, Italia, Portugali, Preussi, Romania, Venäjä ja Jugoslavia.


title: Hovihankkija

text: Hovihankkija-termiä käytetään leikillisenä kielikuvana myös muun kuin hallitsijahuoneen suosimasta vakiotoimittajasta. Kielteisessä mielessä se voi tarkoittaa yritystä, jolle esimerkiksi julkishallinnon virkamiehet antavat toistuvasti tilauksia ilman kunnon kilpailutusta.


title: Raimo Alén

text: Raimo Alén (s. 5. kesäkuuta 1951 Helsinki) on suomalainen kemisti ja professori. Hän on toiminut soveltavan kemian professorina Jyväskylän yliopistossa vuodesta 1993. Hän on erityisesti puukemian asiantuntija.


title: Raimo Alén

text: Raimo Alén valmistui Teknillisestä korkeakoulusta diplomi-insinööriksi 1975 ja tekniikan lisensiaatiksi 1980. Sen jälkeen hän aloitti tutkijanuransa tutkimusapulaisena kyseisessä opinahjossa.


title: Raimo Alén

text:
Alén väitteli 1981 Teknillisessä korkeakoulussa puukemiasta tekniikan tohtoriksi.
Valmistumisen jälkeen hän toimi Suomen Akatemian akatemiatutkijana. Sittemmin hän toimi vanhempana tutkijana Valtion Teknillisen Tutkimuskeskuksen (VTT) polttoaineiden ja prosessitekniikan laboratoriossa. Välillä hän toimi vierailevana tutkijana Kemira Oy:ssä.


title: Raimo Alén

text: Raimo Alén on toiminut Teknillisessä korkeakoulussa virkaa tekevänä professorina metsätuotteiden tekniikan laboratoriossa. Hänet nimitettiin alkuvuodesta 1993 soveltavan kemian professoriksi Jyväskylän yliopistoon. Alénin professorikaudella Jyväskylän yliopistossa toteutettiin vuosina 1995–2003 erityinen kemiallisen puunjalostuksen maisterikoulutusohjelma.


title: Raimo Alén

text: Opetus- ja tutkimustyön ohella Alén on osallistunut Jyväskylän yliopiston hallintoon. Hänet valittiin 2008 matemaattis-luonnontieteellisen tiedekunnan varadekaaniksi. Hän toimi virassa vuoden 2009 loppuun, koska seuraavan vuoden alussa Jyväskylän yliopiston toiminta muuttui yliopistolain uudistuessa ja siksi tiedekunnalle valittiin vuonna 2009 uudet dekaanit.


title: Raimo Alén

text: Kemistinä Alén on tunnettu puukemian tutkijana. Puukemian tutkimus kuuluu Jyväskylän yliopiston kemian laitoksella soveltavan kemian osastoon. Alén on tutkinut erilaisten puumateriaalien kemiallisia ominaisuuksia 1980-luvun alusta alkaen. Puun lisäksi hän on tutkinut erilaisten puunjalostustuotteiden (mm. sellun ja paperin) kemiallisia ominaisuuksia ja niiden valmistusprosesseja.


title: Raimo Alén

text: Professorikautensa alussa Alén tutki puun delignifiointia ja kuinka sellutehtaan jätteitä voidaan hyötykäyttää. Hänen viimeisimpiä tutkimushankkeitaan on ollut alkuvuodesta 2013 lähtien käynnissä ollut kansainvälinen tutkimushanke, jossa Lappeenrannan teknillinen yliopisto ja Jyväskylän yliopisto yhteistyössä brasilialaisten yliopistojen kanssa tutkivat erilaisia biopolttoaineita. Jyväskylän yliopistosta hanketta koordinoivat Alén ja professori Jukka Konttinen, ja Lappeenrannan teknillisestä yliopistosta professori Esa Vakkilainen. Hanke päättyy elokuun lopussa 2016.


title: Raimo Alén

text: Alén on tutkimusurallaan kirjoittanut puukemian alalta useita vertaisarvioituja tieteellisiä artikkeleita. Hän on lisäksi kuulunut "TAPPI Journal" -nimisen lehden toimituskuntaan vuodesta 2001.


title: Raimo Alén

text: Raimo Alénin osaamista on käytetty useissa asiantuntijatehtävissä. Hän on toiminut mm. Suomen bioenergia-alan strategisen huippuosaamisen keskittymä FIBIC:in (Finnish Bioeconomy Cluster) tutkimusvaliokunnan jäsenenä.


title: Raimo Alén

text: Professori Alén on asiantuntijana ottanut osaa myös julkiseen keskusteluun. Hän kommentoi esimerkiksi vuonna 2010 Jyväskylän Keljonlahden voimalaitoksen laskelmia, joissa oli paljastunut olevan puutteita.


title: Raimo Alén

text: Tunnustuksena merkittävästä panoksesta oppikirjojen kirjoittamisessa Paperi-insinöörit ry palkitsi professori Alénin vuonna 2011 C. J. Janssonin palkinnolla. Tasavallan presidentti Sauli Niinistö myönsi itsenäisyyspäivänä 2015 Alénille tieteellisistä ansioista Suomen Valkoisen Ruusun ritarikunnan I luokan ritarimerkin.


title: Raimo Alén

text: Professori Alén on kirjoittanut kattavan yleisesityksen yleisistä orgaanisista yhdisteistä ja niiden käyttökohteista. Teos esittelee noin 5000 orgaanisen yhdisteen kemiallisen rakenteen ja fysikaaliset ominaisuudet sekä kuinka niitä valmistetaan.


title: Raimo Alén

text: Yhdessä Eero Sjöströmin kanssa Alén on toimittanut puukemiassa, sellunkeitossa ja paperinvalmistuksessa käytettäviä analyyttisiä menetelmiä esittelevän perusteoksen.


title: Ernst Debes

text: Ernst Debes (1840–1923) oli saksalainen kartografi. Hänen vuonna 1872 yhdessä H. Wagnerin kanssa Leipzigiin perustamansa kartografinen laitos tuotti koulukartastoja, seinäkarttoja ja käsikartaston "Neuer Handatlas".


title: Eino Niemistö

text: Eino Iisakki Niemistö (1920–2001), oli suomalainen diplomi-insinööri, Lihakunnan toimitusjohtaja 1963–1977, Tuottajain Lihakeskuskunnan pääjohtaja 1977–1983. Hän sai vuorineuvoksen arvon 1981.


title: Sakari Sippola

text: Seppo Sakari Sippola (28. toukokuuta 1925 Kauhava – 6. helmikuuta 2018 Helsinki) oli suomalainen juristi. Hän oli korkeimman hallinto-oikeuden hallintoneuvos 1976–1995. Hän oli Lakimiesliiton puheenjohtaja 1989–1995. Suomen Sotaveteraaniliiton puheenjohtajaksi hänet valittiin 2012.


title: Cetruminantia

text: Cetruminantia on kladi sorkkaeläinten lahkossa. Siihen kuuluu kaksi alaryhmää, Cetancodontamorpha ja Ruminantiamorpha.


title: Cetruminantia

text: Cetancodontamorphaan kuuluu virtahevot, valaat, sukupuuttoon kuolleet entelodontit, mahdollisesti Andrewsarchus sekä joitakin muita ryhmiä. Ruminantiamorphan ainoa elossa oleva ryhmä on märehtijät.


title: Don Most

text: Donny Most (s. 8. elokuuta 1953, New York) on yhdysvaltalainen näyttelijä.


title: Don Most

text: Donny Mostin tunnetuin rooli on todennäköisesti "Ralph Malph" tv-sarjassa "Onnen päivät." Vuonna 1999 Most ohjasi ensimmäisen elokuvansa "The Last Best Sunday". Hän on laulanut perustamassaan musiikkirevyyssä "Donny Most Sings and Swings".


title: Don Most

text: Donny Most meni naimisiin näyttelijä Morgan Hartin kanssa vuonna 1982. Heillä on kaksi tytärtä.


title: Per Deberitz

text: Per Deberitz (s. 1880, k. 1945) oli norjalainen taidemaalari, joka oli etenkin värityksen osalta yksi maansa ekspressionistisen maalauksen huomattavammista edustajista. Hän maalasi varsinkin maisemia ja alastonkuvia. Hän oli Zahrtmannin ja Matissen oppilas. Ateneumissa on hänen maalauksensa "Poikia uimassa" (1914).


title: Altavalle

text: Altavalle on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2016, kun neljä pientä kuntaa, Faver (839 asukasta), Grauno (141), Grumes (440) ja Valda (213), yhdistyivät muodostaen Altavallen kunnan.


title: Scott Baio

text: Scott Vincent James Baio (s. 22. syyskuuta 1960, New York) on yhdysvaltalainen näyttelijä. Hänet tunnetaan muun muassa komediasarjasta "Onnen päivät" roolistaan "Chachi Arcola".


title: Notting Hill

text: Notting Hill on trendikkäänä ja kalliina tunnettu kaupunginosa läntisessä Lontoossa Kensington and Chelsean alueella.


title: Notting Hill

text: Notting Hillin nimen etymologiasta ei ole selvyyttä. Vuodelta 1356 nimestä on säilynyt kirjattuna muoto ”Knottynghull”. 1800-luvun keskivaiheilla aluetta alettiin kehittää ja sinne rakennettiin tyylikkäitä kaupunkitaloja. Ajan myötä Notting Hill kuitenkin rappeutui, ja 1950-luvulla se oli Karibialta, erityisesti Trinidadista, tulleiden maahanmuuttajien suosiossa. Vuonna 1958 eri väestöryhmien ristiriidat kärjistyivät asuntopulasta kärsivässä kaupunginosassa nelipäiväisiksi mellakoiksi. Karibialta muuttaneiden perua on myös 1960-luvulta vuosittain elokuussa järjestetty katufestivaali Notting Hill Carnival.


title: Notting Hill

text: 1960-luvulla Notting Hillin kurssi alkoi kääntyä, kun taiteilijat ja muu kulttuuriväki kiinnostuivat kaupunginosasta. Kiinteistöjen hinnat kohosivat varsinkin 1980-luvun nousukaudella.


title: Luettelo Finnish Dance Chartin ykkösistä vuonna 2016

text: Tämä on luettelo "Finnish Dance Chart" -listan kärkipaikkaa hallussaan pitäneistä artisteista ja singleistä vuonna 2016.


text: Swedish Dance Chart: 2007 – 2008 – 2009 – 2010 – 2011 – 2012 – 2013 – 2014 – 2015 - 2016


text: Norwegian Dance Chart: 2007 – 2008 – 2009 – 2010 – 2011 – 2012 – 2013 – 2014 - 2015 – 2016


title: Takajeejee

text: ”Takajeejee” on neljäs single suomalaisen rap-duo JVG:n neljänneltä studioalbumilta "247365". Single julkaistiin 9. syyskuuta 2015. Kappaleella on mukana Evelina. Kappaleen ovat säveltäneet MGI, Robin Wrede, Jarkko Ehnqvist sekä Matias Keskiruokanen ja sanoittaneet JVG, Evelina, MGI, Jarkko Ehnqvist sekä S. Pirhonen. Kappaleen nimi on puhekielinen termi takatukalle.


title: Takajeejee

text: ”Takajeejee” sijoittui Suomen virallisen listan singlelistalla parhaimmillaan toiseksi ja latauslistalla ensimmäiseksi. Molemmat sijoitukset tulivat ensimmäisellä listaviikolla 38/2015. Yhteensä listaviikkoja kertyi singlelistalla seitsemän ja latauslistalla kuusi.


title: Takajeejee

text: Kappaleeseen julkaistiin Mika Tervosen ohjaama musiikkivideo 25. syyskuuta 2015 YouTube-videopalvelussa, jossa sitä on katsottu 2,5 miljoonaa kertaa. Videon teema on kotibileet, ja videolla esiintyvät muun muassa Rosa-Maria Ryyti, Sofia Ruusila-Nousiainen, Sara Sieppi, Sabina Särkkä, Reino Nordin, Mikael Gabriel, Gracias ja Siim Liivik.


title: Luettelo Norwegian Dance Chartin ykkösistä vuonna 2016

text: Tämä on luettelo Norwegian Dance Chart -listan kärkipaikkaa hallussaan pitäneistä artisteista ja singleistä vuonna 2016.


text: Finnish Dance Chart: 2006 – 2007 – 2008 – 2009 – 2010 – 2011 – 2012 – 2013 – 2014 – 2015 - 2016


text: Swedish Dance Chart: 2007 – 2008 – 2009 – 2010 – 2011 – 2012 – 2013 – 2014 – 2013 – 2015 - 2016


title: Kosovon itsenäisyysjulistus 2008

text: Kosovon itsenäisyysjulistusta Serbiasta edelsivät Kosovon sota, Jugoslavian pommitukset ja kansainvälisten joukkojen valvontaoperaatiot Kosovossa. Jugoslavian pommitusten jälkeen Kosovo oli käytännössä siirtynyt pois Serbian hallinnasta. Kosovon albaanien ja serbien välillä käytiin neuvotteluja Kosovon asemasta. Neuvottelut osoittautuivat tuloksettomiksi, kun osapuolet eivät päässeet yhteisymmärrykseen Kosovon tulevaisuudesta. Kosovo julistautui yksipuolisesti itsenäiseksi Serbiasta 17.2. 2008. Kosovon itsenäisyysjulistus annettiin Kosovon parlamentissa pääministeri Hashim Thaçin, parlamentin puheenjohtaja Jakup Krasniqin ja presidentti Fatmir Sejdiun läsnä ollessa. Sopimus noudatti Martti Ahtisaaren suunnitelmaa.


title: Kosovon itsenäisyysjulistus 2008

text: Kosovon itsenäistymiseen on suhtauduttu vaihtelevasti. Toisaalta monet maat ovat tunnustaneet Kosovon itsenäisyyden ja olleet sitä mieltä, että Serbia menetti moraalisen oikeuden Kosovon hallintaan albaaneihin kohdistettujen sotarikosten myötä. Toisaalta monet ovat pelänneet, että Kosovon itsenäistyminen rohkaisisi separatistisia ryhmiä heidän omissa maissaan. Thaçi piti Kosovon itsenäistymistä entisen Jugoslavian hajoamisen viimeisenä vaiheena. Muun muassa Yhdysvallat, Ranska, Iso-Britannia ja Saksa tunnustivat Kosovon itsenäisyyden ensimmäisinä. Serbia ja Venäjä tuomitsivat itsenäisyysjulistuksen. Serbia on vannonut, ettei se koskaan tulisi tunnustamaan Kosovon itsenäisyyttä. Venäjä väitti, että Kosovon itsenäisyysjulistus rikkoi YK:n vuoden 1999 päätöslauselmaa ja vei asian turvallisuusneuvostoon. Turvallisuusneuvosto vahvisti myöhemmin Kosovon itsenäisyyden lailliseksi. Kiina on ilmaissut pelkäävänsä Kosovon itsenäisyyden heikentävän vakautta Balkanilla. Kosovon ulkoministeriön mukaan Kosovon itsenäisyyden oli tunnustanut vuoteen 2015 mennessä 108 maata.